
讟拽住讟 讛讚祝



 讜诇讻转讜讘 注诇讬讛 驻专讜住讘讜诇 讜诇拽谞讜转 注诪讛 谞讻住讬诐 砖讗讬谉 诇讛诐 讗讞专讬讜转 讜讗讬 讗诪专转 讘注讬谞谉 爪讘讜专讬诐 讻诇 砖讛讜讗 诇诪讗讬 讞讝讬 转专讙讜诪讗 专讘 砖诪讜讗诇 讘专 讘讬住谞讗 拽诪讬讛 讚专讘 讬讜住祝 讻讙讜谉 砖谞注抓 讘讛 诪讞讟 讗''诇 专讘 讬讜住祝 拽讘住转谉 讗讬讻驻诇 转谞讗 诇讗砖诪讜注讬' 诪讞讟 讗诪专 专讘 讗砖讬 诪讗谉 诇讬诪讗 诇谉 讚诇讗 转诇讛 讘讛 诪专讙谞讬转讗 讚砖讜讜讬讗 讗诇驻讗 讝讜讝讬 转''砖 讗诪专 专' 讗诇注讝专 诪注砖讛 讘诪讚讜谞讬 讗讞讚 砖讛讬讛 讘讬专讜砖诇讬诐 砖讛讬讜 诇讜 诪讟诇讟诇讬谉 讛专讘讛 讜讘讬拽砖 诇讬转谞诐 讘诪转谞讛 讗诪专讜 诇讜 讗讬谉 诇讜 转拽谞讛 注讚 砖讬拽谞诐 注诇 讙讘讬 拽专拽注 诪讛 注砖讛 讛诇讱 讜诇拽讞 讘讬转 住诇注 住诪讜讱 诇讬专讜砖诇讬诐 讜讗诪专 爪驻讜谞讬 讝讛 诇驻诇讜谞讬 讜注诪讜 诪讗讛 爪讗谉 讜诪讗讛 讞讘讬讜转 讜诪转 讜拽讬讬诪讜 讗转 讚讘专讬讜 讜讗讬 讗诪专转 讘注讬谞谉 爪讘讜专讬诐 讘讛 讘讬转 住诇注 诇诪讗讬 讞讝讬 诪讬 住讘专转 讘讬转 住诇注 住诇注 诪诪砖 诪讗讬 住诇注 讚谞驻讬砖 讟讜讘讗 讜讗诪讗讬 拽专讜 诇讬讛 住诇注 讚拽砖讬 讻住诇注 转''砖 讚讗诪专 专讘 讬讛讜讚讛 讗''专 诪注砖讛 讘讗讚诐 讗讞讚 砖讞诇讛 讘讬专讜砖诇讬诐 讻专讘讬 讗诇讬注讝专 讜讗诪专讬 诇讛 讘专讬讗 讛讬讛 讻专讘谞谉 砖讛讬讜 诇讜 诪讟诇讟诇讬谉 讛专讘讛 讜讘讬拽砖 诇讬转谞诐 讘诪转谞讛 讗诪专讜 诇讜 讗讬谉 诇讜 转拽谞讛 注讚 砖讬拽谞诐 注''讙 拽专拽注 诪讛 注砖讛 讛诇讱 讜诇拽讞 讘讬转 专讜讘注 住诪讜讱 诇讬专讜砖诇讬诐 讜讗诪专 讟驻讞 注诇 讟驻讞 诇驻诇讜谞讬 讜注诪讜 诪讗讛 爪讗谉 讜诪讗讛 讞讘讬讜转 讜诪转 讜拽讬讬诪讜 讞讻诪讬诐 讗转 讚讘专讬讜 讜讗讬 讗诪专转 讘注讬谞谉 爪讘讜专讬诐 讟驻讞 注诇 讟驻讞 诇诪讗讬 讞讝讬 讛讻讗 讘诪讗讬 注住拽讬谞谉 诇讚诪讬 讛''谞 诪住转讘专讗 讚讗讬 住''讚 诪讗讛 爪讗谉 讜诪讗讛 讞讘讬讜转 诪诪砖 谞讬拽谞讬谞讛讜 谞讬讛诇讬讛 讘讞诇讬驻讬谉 讜讗诇讗 诪讗讬 诇讚诪讬 谞讬拽谞讬谞讛讜 谞讬讛诇讬讛 讘诪砖讬讻讛 讗诇讗 讚诇讬转讬讛 诇诪拽讘诇 诪转谞讛 讛''谞 讚诇讬转讬讛 诇诪拽讘诇 诪转谞讛 讜谞讬讝讻讬谞讛讜 谞讬讛诇讬讛 讗讙讘 讗讞专 诇讗 住诪讻讛 讚注转讬讛 住讘专 砖诪讬讟 讜讗讻讬诇 诇讛讜 讜讗诇讗 诪讗讬 讗讬谉 诇讜 转拽谞讛 讛''拽 诇诪讗讬 讚诇讗 住诪讻讛 讚注转讬讛 讗讬谉 诇讜 转拽谞讛 注讚 砖讬拽谞诐 注诇 讙讘讬 拽专拽注 转讗 砖诪注 诪注砖讛 讘专讘谉 讙诪诇讬讗诇 讜讝拽谞讬诐 砖讛讬讜 讘讗讬诐 讘住驻讬谞讛 讗诪专 诇讛诐 专讘谉 讙诪诇讬讗诇 诇讝拽谞讬诐 注讬砖讜专 砖讗谞讬 注转讬讚 诇诪讜讚 

专砖"讬



 讜诇讻转讜讘 注诇讬讛 驻专讜住讘讜诇. 讚讗诪专讬谞谉 讘诪住讻转 讙讬讟讬谉 (讚祝 诇讝.) 讗讬谉 讻讜转讘讬谉 驻专讜住讘讜诇 讗诇讗 注诇 讛拽专拽注 讜讗诐 讬砖 拽专拽注 讻诇 砖讛讜讗 诇诇讜讛 讻讜转讘讬谉 注诇讬讜 驻专讜住讘讜诇 讗祝 诪讞讜讘 讙讚讜诇 讜砖讜讘 诇讗 转砖诪讟谞讜 砖讘讬注讬转 讚讻讬 转拽讜谉 讛诇诇 驻专讜住讘讜诇 讗砖讬注讘讜讚 拽专拽注讜转 转拽讜谉 讚诪诇讜讛 讛诪爪讜讬讛 讛讬讗: 诇诪讗讬 讞讝讬. 讻诪讛 诪讟诇讟诇讬谉 讬爪讘讜专 讘讛: 砖谞注抓 讘讛 诪讞讟. 讜讗讜转讛 诪讞讟 讛讬讛 诪讜讻专 诇讜 注诐 讛拽专拽注: 拽讘住转谉. 爪讬注专转谞讬: 讗讬讻驻诇 转谞讗. 讛讜爪专讱 转谞讗 诇讟专讜讞 讜诇讛砖诪讬注 拽谞讬讬谞讬 诪讞讟讬谉: 诪讚讜谞讬. 诪讗讜转讜 诪拽讜诐 讻讚讻转讬讘 (讬讛讜砖注 讬讘) 诪诇讱 诪讚讜谉 讗讞讚: 讗讬谉 诇讱 转拽谞讛. 诇拽诪谉 驻专讬讱 讜诇讬拽谞讬谞讛讜 讘诪砖讬讻讛 讗讜 讘讞诇讬驻讬谉: 砖讬拽谞诐 注诇 讙讘讬 拽专拽注. 讜诇讗 讛讬讛 诇讜 拽专拽注: 讜诇拽讞 诇讜 讘讬转 住诇注 讗讞讚. 讙专住讬' 讜拽住''讚 拽专拽注 诪诇讗 专讜讞讘 住诇注 砖讛讜讗 诪讟讘注 诇''讗 住诇注 诪诪砖 砖讛讜讗 讙讘讜讛 讜讞讚讜讚 讜讗讬谉 诇讛注诪讬讚 注诇讬讜 爪讗谉 讜讞讘讬讜转: 讚拽砖讬 讻讬 住诇注. 讚讗讬谞讛 讘转 讝专讬注讛 (讛讬讗) 讜诇拽讞讛 讘讝讜诇: 砖讞诇讛 讘讬专讜砖诇讬诐. 讜诪讗谉 讚转谞讬 讞诇讛 住讘专 诇讛 讻专' 讗诇讬注讝专 讚讗诪专 讘讘讘讗 讘转专讗 讗讞讚 讘专讬讗 讜讗讞讚 诪住讜讻谉 讗讬谉 讚讘专讬讜 拽讬讬诪讬谉 讘讚讬讘讜专 讗诇讗 讘拽谞讬谉 讚诇讬转 诇讬讛 讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讜 诇驻讬讻讱 讗诪专讜 讗讬谉 诇讜 转拽谞讛 诇讛拽谞讜转讜 讗诇讗 注诇 讙讘讬 拽专拽注 讜诇拽诪讬讛 驻专讬讱 讜谞讬拽谞讬谞讛讜 讘诪砖讬讻讛 讗讜 讘讞诇讬驻讬谉: 讜讗诪专讬 诇讛 砖讛讬讛 讘专讬讗. 讗讘诇 讞诇讛 诇讗 讗爪讟专讬讱 诇讛讻讬 讚讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讻专讘谞谉 讚驻诇讬讙讬 讗讚专' 讗诇讬注讝专: 讘讬转 专讜讘注. 讘讬转 讝专讬注转 专讜讘注 讛拽讘 诇驻讬 讞砖讘讜谉 住讗转讬诐 讘讞爪专 讛诪砖讻谉: 诇讚诪讬. 诪注讜转 讛讬讜 讘讬讚讜 诇讬转谉 诪转谞讛 讜爪讘专 讚诪讬 诪讗讛 爪讗谉 讜诪讗讛 讞讘讬讜转 注诇讬讜: 讛讻讬 谞诪讬 诪住转讘专讗. 讚诪注讜转 讛讬讜 讜诇驻讬讻讱 诇讗 讬讻讜诇 诇拽谞讜转讜 讘讞诇讬驻讬谉 讚拽讬''诇 讘驻' 讛讝讛讘 (讘''诪 讚' 诪讜.) 讗讬谉 诪讟讘注 谞拽谞讛 讘讞诇讬驻讬谉: 讘诪砖讬讻讛. 讬讘讗 讛诪拽讘诇 讜讬诪砖讜讱: 讛讻讗 谞诪讬 诇讬转讬讛 诇诪拽讘诇. 砖讬转谉 讻诇讬讜 诇诪拽谞讛 讚讻诇讬诐 砖诇 拽讜谞讛 讘注讬 砖讛拽讜谞讛 驻讜砖讟 讻诇讬讜 诇诪拽谞讛 讜讗讞专 诇讗 讛讬讛 砖诐 砖讞驻抓 讘讛谞讗转讜 砖诇 拽讜谞讛 诇讬转谉 讻诇讬讜 讘砖讘讬诇讜: 讜谞讬讝讻讬谞讛讜 谞讬讛诇讬讛. 讘诪砖讬讻讛 注''讬 讗讞专 讝讻讛 讘讗诇讜 诇驻诇讜谞讬: 诇讗 住诪讻讛 讚注转讬讛. 讚讛讗讬 谞讜转谉 讜诇讗 讛讬讛 诪讗诪讬谉 讘讗谞砖讬 讛诪拽讜诐 诇诪住讜专 讛诪讟诇讟诇讬谉 诪驻谞讬 砖讛诪讟诇讟诇讬谉 讘讬讚讜 讜讛讬讛 诪拽讬讬诪诐 讘讘讬转讜: 诪讗讬 讗讬谉 诇讜 转拽谞讛. 讛讗 讬讻讜诇 诇讝讻讜转 注诇 讬讚讬 讗讞专讬诐 讗诐 讬专爪讛: 砖讛讬讜 讘讗讬谉 讘住驻讬谞讛. 讜砖讻讞 讜诇讗 谞转谉 专砖讜转 诇转专讜诐: 

转讜住驻讜转



 讜诇讻转讜讘 注诇讬讛 驻专讜住讘讜诇. 讚讗诪专 讘诪住讻转 讙讬讟讬谉 (讚祝 诇讝.) 讗讬谉 讻讜转讘讬谉 驻专讜住讘讜诇 讗诇讗 注诇 讛拽专拽注 讗讘诇 讗诪讟诇讟诇讬谉 诇讗 诪驻谞讬 砖讬讻讜诇 诇讻诇讜转谉 讗讘诇 讗诐 讬砖 诇讜 拽专拽注 讻诇 砖讛讜讗 诇诇讜讛 讻讜转讘讬谉 注诇讬讜 驻专讜住讘讜诇 讗祝 诪讞讜讘 讙讚讜诇 讜砖讜讘 诇讗 转砖诪讟谞讜 砖讘讬注讬转 讜讻讬 讗讬谉 诇讜 拽专拽注 讗讬谉 讻讜转讘讬谉 注诇讬讜 诪砖讜诐 诪诇转讗 讚诇讗 砖讻讬讞 砖诪诇讜讬谉 诇讗讚诐 砖讗讬谉 诇讜 拽专拽注 讜诪诇转讗 讚诇讗 砖讻讬讞 诇讗 注讘讚讜 专讘谞谉 转拽谞转讗 讜专''转 驻讬' 讚讛讬讬谞讜 讟注诪讗 砖讻讜转讘 驻专讜住讘讜诇 注诇 讛拽专拽注 诪砖讜诐 讚专讗讜讬 诇讙讘讜转 讞讜讘讜 讜讗注''讙 讚诇讬讻讗 讗诇讗 拽专拽注 讻诇 砖讛讜讗 讞讝讬 诇讙讘讜转 讻诇 讞讜讘讜 讻讬 讛讛讬讗 讚拽讟讬谞讗 讚讗讘讬讬 讚讻转讜讘讜转 讘驻专拽 诪讬 砖讛讬讛 谞砖讜讬 (讚祝 爪讗:) 讚讙讘讬 讜讛讚专 讙讘讬: 讛''讙 讗诇讗 诪讗讬 诇讚诪讬 谞拽谞讬谞讛讜 谞讬讛诇讬讛 讘诪砖讬讻讛 讚诇讬转讬讛 诇诪拽讘诇 诪转谞讛 讜谞拽谞讬谞讛讜 谞讬讛诇讬讛 讗讙讘 讗讞专 诇讗 住诪讻讛 讚注转讬讛 住讘专 砖诪讬讟 讜讗讻讬诇. 讜讻谉 讛讙讬讛 专砖''讬 讘驻讬专讜砖 讻转讬讘转 讬讚讜 讜诇驻讬 讙讬专住讗 讝讜 讘讗 诇拽讬讬诐 讛讻讬 谞诪讬 诪住转讘专讗 讚诇注讜诇诐 诪讬讬专讬 诇讚诪讬 讜讘注讬谞讗 爪讘讜专讬诐 讚讗讬 讘讞讘讬讜转 谞拽谞讬谞讛讜 讘讞诇讬驻讬谉 讗讙讘 讗讞专 讚诇讬讻讗 诇诪讬诪专 砖诪讬讟 讜讗讻讬诇 讻讬讜谉 砖诇讗 讬讘讜讗讜 诇讬讚讜 讗讘诇 讛诪注讜转 砖爪专讬讱 砖讬讘讜讗讜 诇讬讚讜 诇诪砖讜讱 讬讻讜诇 诇讜诪专 讗砖诪专诐 讜砖诪讬讟 讜讗讻讬诇 讗讘诇 讘专讜讘 住驻专讬诐 讻转讜讘 讙讬专住讗 讗讞专转 讗诇讗 诪讗讬 诇讚诪讬 诇讬拽谞讬谞讛讜 谞讬讛诇讬讛 讘诪砖讬讻讛 讗诇讗 诪讗讬 讗讬转 诇讱 诇诪讬诪专 讚诇讬转讬讛 诇诪拽讘诇 诪转谞讛 讚诇讬拽谞讬讛 讛讻讗 谞诪讬 讚诇讬转讬讛 诇诪拽讘诇 诪转谞讛 讚诇讬拽谞讬谞讛讜 讘讞诇讬驻讬谉 讜谞讬拽谞讬谞讛讜 谞讬讛诇讬讛 讗讙讘 讗讞专 诇讗 住诪讻讛 讚注转讬讛 讜诇驻讬 讙讬专住讗 讝讜 讗讬谞讛 注讜诪讚转 讛讻讬 谞诪讬 诪住转讘专讗 讜诪讻讗谉 诪讚拽讚拽 讛''专 砖诪注讬' 讚讗讬谉 诪讜注讬诇 拽谞讬谉 住讜讚专 讗诇讗 讘驻谞讬 讛拽讜谞讛 砖诇讻讱 诇讗 讛拽谞讛 诇讜 讘讞诇讬驻讬谉 注''讬 讗讞专 砖诇讗 讛讬讛 诪讜注讬诇 讻诇讜诐 讻讬讜谉 讚诇讬转讬讛 诇诪拽讘诇 诪转谞讛 讘驻谞讬谞讜 讜驻诇讗 讙讚讜诇 讛讬讗 讘注讬谞讬 专讬讘''谉 砖讛专讬 诪注砖讬诐 讘讻诇 讬讜诐 砖拽讜谞讬谉 讘住讜讚专 砖诇讗 讘驻谞讬 讛拽讜谞讛 讛诪拽讘诇 诪转谞讛 讜注讜讚 转讚注 砖讘讻诇 讛讙诪专讗 诪砖诪注 砖诪讜注讬诇 拽谞讬谉 住讜讚专 砖诇讗 讘驻谞讬 讛拽讜谞讛 注''讬 讗讞专 砖讛注讚讬诐 拽讜谞讬谉 诪谉 讛诪拽谞讛 注讘讜专讜 讻讚讗诪专 讜拽谞讬谞讗 诪讬谞讬讛 讘诪谞讗 讚讻砖专 诇诪讬拽谞讬讗 讘讬讛 (讘''诪 讚祝 诪讝.) 讜讘讻诪讛 讚讜讻转讬谉 讗诪专讬' 砖拽谞讜 诪讬讚讜 讜讛讜讗 讚拽谞讜 诪讬讚讜 诪砖诪注 讘讻诇 诪拽讜诐 砖讛注讚讬诐 专讙讬诇讬谉 诇拽谞讜转 诪谉 讛诪拽谞讛 诇爪讜专讱 讛拽讜谞讛 讜讗诐 讗讬谉 诪讜注讬诇 拽谞讬谉 讛注讚讬诐 讗诇讗 讘驻谞讬讜 诇诪讛 注砖讗讜讛讜 注讬拽专 讜讛谞讬讞讜 拽谞讬谉 讛拽讜谞讛 讚诪讜注讬诇 诇注讜诇诐 讗讘诇 砖诇 注讚讬诐 讗讬谉 诪讜注讬诇 讗诇讗 讻砖讬注砖讛 讘驻谞讬 讛拽讜谞讛 讜讙诐 诇诪讛 讛讜专讙诇讜 诇注砖讜转 讘住讜讚专 砖诇 注讚讬诐 讻讬讜谉 砖讗讬谉 诪讜注讬诇 讻诇讜诐 讗诇讗 讘驻谞讬 讛拽讜谞讛 讜讗讝 讛讜讗 讬讻讜诇 诇注砖讜转 讻诪讜 注讚讬诐 讜诪讬讛讜 讬砖 诇讬讬砖讘 讙讬专住讗 讝讜 诇驻讬 诪讛 砖驻讬专砖 讘拽讜谞讟专住 讚驻讬' 讛''谞 讚诇讬转讬讛 诇诪拽讘诇 诪转谞讛 讜诇讻讱 诇讗 讛拽谞讛 诇讜 讘讞诇讬驻讬谉 注''讬 讗讞专 砖诇讗 讛讬讛 砖诐 砖讜诐 讗讚诐 砖讛讬讛 讞驻抓 讘讛谞讗转讜 砖诇 拽讜谞讛 诇讬转谉 住讜讚专讜 注讘讜专讜 诪砖讜诐 讚讗讬 讘注讬 诪拽谞讛 驻住讬拽 诇讬讛 讗讘诇 讗诪转 讛讜讗 讗讬 讛讜讛 诪砖讻讞 讛讜讛 诪讛谞讬: 诪注砖讛 讘专讘谉 讙诪诇讬讗诇 讜讝拽谞讬诐. 驻讬' 讘拽讜谞讟专住 专讘谉 讙诪诇讬讗诇 诇讗 转专诐 讜砖讻讞 讜诇讗 谞转谉 专砖讜转 诇转专讜诐 讜讛讬讛 诪诪讛专 诇转专讜诐 讘注讜讚讜 讘住驻讬谞讛 砖讛讬讛 讬专讗 砖诪讗 讬讗讻诇讜 讘谞讬 讗讚诐 诪诪谞讜 讜讬住诪讻讜 注诇讬讜 讜住讘讜专讬诐 砖转专诐 讚讞讝拽讛 注诇 讞讘专 砖讗讬谞讜 诪讜爪讬讗 诪转讞转 讬讚讜 讚讘专 砖讗讬谞讜 诪转讜拽谉 讜拽砖讛 讚讗''讻 诪讛 讛讬讛 诪讜注讬诇 转讬拽讜谞讜 讗讚专讘讛 讙专注 讟驻讬 砖诪讗 讬讗讻诇讜 讘谞讬 讘讬转讜 讛讻诇 讜讗祝 讛注讬砖讜专 注爪诪讜 诪讬讛讜 讬砖 诇转专抓 讻谉 砖诇讗 讛讬讛 诇讜 讞砖砖讗 讘讻讱 砖讛讬讛 讛专讘讛 转讘讜讗讛 讘讻专讬 讜讛讬讛 讬讜讚注 砖诇讗 讬讗讻诇讜 讘谞讬 讘讬转讜 讛讻诇 拽讜讚诐 砖讬讘讗 讜诪谉 讛诪讜转专 讬驻专讬砖 诪注砖专 讜诪讬讛讜 拽砖讛 讗讬讱 讬爪讗 诪讘讬转讜 注讚 砖诇讗 转讬拽谞讜 讜砖诇讗 讛讜讚讬注诐 砖讗讬谞讜 诪转讜拽谉 讜讛讗 讗诪专讬谞谉 讞讝拽讛 注诇 讞讘专 砖讗讬谉 诪讜爪讬讗 诪转讞转 讬讚讜 讚讘专 砖讗讬谞讜 诪转讜拽谉 讜注讜讚 拽砖讛 诇诪讛 讛讬讛 爪专讬讱 诇讬转谉 诇讛诐 讜诇讛砖讻讬专 诇讛诐 诪拽讜诐 讘拽专讬讗转 砖诐 住讙讬 讜注讜讚 拽砖讛 讜讛诇讗 诇讗 注砖讛 讻诇讜诐 讻讬讜谉 砖诇讗 讗诪专 砖讬讛讗 诪注讜砖专 讜注讜讚 讛讬讛 诇讜 诇驻专砖 讻诪讛 诪注砖专 讻讬 讛讛讬讗 讚讛诇讜拽讞 讬讬谉 诪讘讬谉 讛讻讜转讬诐 (讚诪讗讬 驻''讝 诪''讚) 讚讗诪专 注砖专讛 诪注砖专 专讗砖讜谉 转砖注讛 诪注砖专 砖谞讬 讜注讜讚 拽砖讛 [讚讘住讬驻讗] 转谞讬 讗''专 讬讛讜砖注 转专讜诪转 诪注砖专 砖讗谞讬 注转讬讚 诇诪讜讚 谞转讜谉 诇专' 讗诇注讝专 讘谉 注讝专讬讛 砖讛讬讛 讻讛谉 诇诪讛 讛讜爪专讱 诇讝讛 讜讛诇讗 诇讗 讛讬讛 诇讜 诇讬专讗 砖诪讗 讬讗讻诇讜 讘谞讬 讘讬转讜 诪诪谞讜 砖讛专讬 讛转讘讜讗讛 讛讬转讛 讘讘讬转 专讘谉 讙诪诇讬讗诇 讜诇讗 讛讬讜 讬讜讚注讬诐 砖谞转谞讜 诇讜 讜注讜讚 拽砖讛 讻讬讜谉 砖诇讗 拽讘注 诪拽讜诐 诇爪驻讜谞讜 讗讜 诇讚专讜诪讜 诪讛 讛讜注讬诇 讘讛驻专砖转讜 讚讛讗 转谞讬讗 讘转讜住驻转讗 诪注砖专 砖谞讬 砖讘讞驻抓 讝讛 诪讞讜诇诇 注诇 讗讬住专 讝讛 讜诇讗 拽讘注 诇讜 诪拽讜诐 讞讻诪讬诐 讗讜诪专讬诐 诇讗 拽专讗 诇讜 砖诐 注讚 砖讬拽讘注 诇讜 诪拽讜诐 诇爪驻讜谞讜 讗讜 诇讚专讜诪讜 讜诪讬讬转讬 注诇讛 讛讛讬讗 注讜讘讚讗 讚专砖讘''讙 讜专''讬 讜专' 讬讜住讬 砖谞转讗专讞讜 讗爪诇 讘注诇 讛讘讬转 讗诪专讜 谞专讗讛 讛讬讗讱 诪注砖专 讘注讛''讘 讛讝讛 驻讬专讜转讬讜 讜讛讬讛 讗讜诪专 驻讬专讜转 砖讘讻诇讬 讝讛 讬讛讬讜 诪讞讜诇诇讬谉 注诇 诪注讜转 砖讘讚诇讜住拽诪讗 讗诪专讜 诇讜 爪讗 讜讗讻讜诇 诪注讜转讬讱 讛砖讻专转 诪注讜转 讜讗讬讘讚转 谞驻砖讜转 讜讗诪专 专''转 砖砖注转 讛讘讬注讜专 讛讬讛 砖讛讬讛 爪专讬讱 诇讘注专 诪注砖专讜转讬讜 诪转讜讱 讘讬转讜 讜诇讬转谞诐 诇讘注诇讬讛谉 讜讻谉 诪砖诪注. 讘转讜住驻转讗 讚诪住讻转 诪注砖专 砖谞讬 讚拽转谞讬 讻讬爪讚 诪爪讜转 讘讬注讜专 谞讜转谞讬谉 转专讜诪讛 讜转专讜诪转 诪注砖专 诇讻讛谉 诪注砖专 专讗砖讜谉 诇诇讜讬 诪注砖专 砖谞讬 讜诪注砖专 注谞讬 诇注谞讬 讜诪转讘注专讬谉 讘讻''诪 讜专''砖 讗讜诪专 讛讘讻讜专讬诐 谞讜转谞讬诐 诇讻讛谉 讻转专讜诪讛 讜拽转谞讬 讘转专 讛讻讬 诪讬 砖讛讬讜 驻讬专讜转讬讜 爪讘讜专讬诐 讜专讞讜拽讬诐 

专诪讘"谉

讙专住转 讛住驻专讬诐: 讗诇讗 诪讗讬 诇讚诪讬 谞讬拽谞讛讜 谞讬讛诇讬讛 讘诪砖讬讻讛 讗诇讗 诪讗讬 讗讬转 诇讱 诇诪讬诪专 讚诇讬转讬讛 诇诪拽讘诇 诪转谞讛 讛讻讗 谞诪讬 讚诇讬转讬' 诇诪拽讘诇 诪转谞讛. 讜驻专砖"讬 讝"诇 讜讗讞专 诇讗 讛讬讛 砖诐 讞驻抓 讘讛谞讗转讜 砖诇 拽讜谞讛 诇讬转谉 讻诇讬讜 讘砖讘讬诇讜 讜讗讬谞讬 讬讜讚注 诪讛讜 砖讛专讬 讗驻砖专 诇讜 诇讛拽谞讜转 住讜讚专讜 诇讗讞专 讜讬讞讝讜专 讜讬拽谞讛 讘讜 讜注讜讚 砖讻诇 住转诐 讞诇讬驻讬 住讜讚专 注"诪 诇讛讞讝讬专 讛讜讗 讻讚诪讜讻讞 诇注讬诇 讘驻专拽讬谉 讜讻讚诪驻讜专砖 讘诪住讻转 谞讚专讬诐 谞诪爪讗 砖讗讬谞讜 诪驻住讬讚 讻诇讜诐.
讜诪砖诪注 讚讛"驻: 讜谞拽谞讬谞讛讜 谞讬讛诇讬讛 讗讙讘 讗讞专 讘讞诇讬驻讬谉 诇讗 住诪讻讛 讚注转讬讛 住讘专 砖诪讬讟 讜讗讻讬诇 诇讛讜 讻诇讜诪专 讗诐 讛讬讛 诪砖转祝 讻讗谉 讬讚 讗讞专 诪转讬专讗 讛讬讛 诪诪谞讜 讜讗祝 注诇 驻讬 砖诇讗 讛讬讛 诪讜住专 讻诇讜诐 诇专砖讜转讜 诪转讬专讗 讛讬讛 砖诇讗 诇砖转祝 讻讗谉 专砖讜转 讗讞专讬诐 讜讛拽专拽注 砖诇拽转 住诪讜讱 诇诪拽讜诐 诪拽讘诇讬 诪转谞讛 讛讬讛 讜诇讗 讛讬讜 砖诐 讛爪讗谉 讜讛讞讘讬讜' 诇讝讻讜转 讛讜讗 讘讛谉 讗讘诇 讘拽专拽注 讛诐 注爪诪诐 讛讞讝讬拽讜 讘讜 讜诇讗 砖诇讟讜 讬讚讬 讗讞专讬诐 讘砖诇讛诐 讜讛砖转讗 讛讗 住讘专讬' 诪讗讛 爪讗谉 讜诪讗讛 讞讘讬讜转 诪诪砖 讜诇讗 讘注讬谞谉 爪讘讜专讬谉. 讜诪讬讛讜 讻诇 砖讻谉 诇诪讗谉 讚讗诪专 诇讚诪讬 讚讗讬 讗驻砖专 讗诇讗 讘诪砖讬讻讛 讚诇讗 住诪讻讛 讚注转讬讛 讜谞讬讞讗 诇讬讛 讚诇讞讝拽 讗讞专 讘拽专拽注 讜讗注驻"讬 砖讛诪注讜转 爪讘讜专讬谉 讘讛 讜诇讗 砖讬诪砖讜讱 讛诪注讜转 注爪诪谉, 讜注讚讬讬谉 讗讬谉 讝讛 诪讞讜讜专.
讜讗讬讻讗 诪讗谉 讚讻转讘 讚砖诪注讬谞谉 诪讛讗 讚诇讗 诪爪讬 讗讬谞讬砖 诇诪讝讻讬 诇讞讘专讬讛 讘讞诇讬驻讬谉 砖诇讗 讘驻谞讬讜 讜讛讗 讘讜专讻讗 讚讛讗 讻讜转讘讬谉 砖讟专 诇诇讜讛 讗注驻"讬 砖讗讬谉 诪诇讜讛 注诪讜 讘砖讟专讬 讗拽谞讬讬转' 讛讜讗 讗诇诪讗 拽讜谞讬谉 诪诪谞讜 诇讞讘讬专讜 砖诇讗 讘驻谞讬讜.
讜诪讚讘专讬 专"讞 讝"诇 谞专讗讛 砖讛讜讗 讙讜专住 讜谞讬拽谞讛讜 谞讬讛诇讬讛 讘诪砖讬讻讛 讚诇讬转讬讛 诇诪拽讘诇 诪转谞讛 讜谞讝讻讬谞讛讜 谞讬讛诇讬讛 讗讙讘 讗讞专 诇讗 住诪讻讛 讚注转讬讛 讜讙专住讗 诪讬讜砖专转 讛讬讗:





讛讗 讚讗拽砖讬谞谉 讛讻讗 诪诪注砖讛 讚专"讙 讜讝拽谞讬诐. 讚诇讗讜 砖讻讬专讜转 诪拽讜诐 讛讜讗 [诇拽谞讜转 讘讞爪专], 讚讞爪专 砖讗讬谞讛 诪砖转诪专转 诇专' 注拽讬讘讗 讜诇专' 讬讛讜砖注 讛讬转讛 讜讗讬谞讛 拽讜谞讛 讗诇讗 讗诐 讻谉 注讜诪讚 讘爪讚 砖讚讛讜 讗诇讗 诪讟诇讟诇讬谉 讗讙讘 诪拽专拽注讬 讛拽谞讛 诇讛诐, 讜讛讻讬 讗讬转讗 讘驻专拽 砖谞讬诐 讗讜讞讝讬谉 (讘讘讗 诪爪讬注讗 讚祝 讬"讗 注"讘):





专砖讘"讗

诪注砖讛 讘诪专讜谞讬 讗讞讚 砖讛讬讛 讘讬专讜砖诇讬诐 讜讻讜'. 讜讗讜拽诪讜讛 专讘谞谉 讻专' 讗诇讬注讝专 讘讘专讬讗, 讘驻专拽 诪讬 砖诪转 (讘讘讗 讘转专讗 拽谞讜, 讘) 讛诪讞诇拽 谞讻住讬讜 注诇 驻讬讜.



讗诪专讜 诇讜 讗讬谉 诇讜 转拽谞讛 注讚 砖讬拽谞讛 注诇 讙讘讬 拽专拽注. 讜讘砖讗讬谉 诪拽讘诇 讛诪转谞讛 砖诐, 讻讚讗诪专讬谞谉 讘住诪讜讱. 讜诪讛讻讗 讗讬讻讗 诇诪砖诪注 砖讗讬谉 诇住诪讜讱 讗讗专讘注 讗诪讜转 讚拽讘讜专讛, 讜讻谉 诪砖诪注 诪讛讛讬讗 讚诪爪讬注讗 (诪讜, 讗) 讚讛讬讛 注讜诪讚 讘讙讜专谉 讜讗讬谞讜 爪专讬讱 诇驻谞讬诐.



讜讛讗 讚拽转谞讬 讛讻讗 爪驻讜谞讜 讜讚专讜诪讜. 诇讗讜 注讬讻讜讘讗 讛讜讗, 讜讗讬谉 讗讙讘 爪专讬讱 讬讞讜讚 诪拽讜诐 讘讚专讜诐 讗讜 讘爪驻讜谉, 讜讛讻讗 诇驻讬 砖讛拽专拽注 注爪诪讜 讛讬讛 诪讞诇拽 讘讬谞讬讛诐, 住讬讬诐 诇讛诐 讗转 讛拽专谞讜转, 讜讛讛讬讗 讚专讘 驻驻讗 讚讗拽谞讬谞讛讜 讗讙讘 讗住讬驻讗 讚讘讬转讬讛 (讘"诪 诪讜, 讗) 诇讗讜 讘讚讜拽讗.



 讛讗 讚讗诪专讬谞谉: 讗讬谉 诇讜 转拽谞讛 注讚 砖讬拽谞讛 注诇 讙讘讬 拽专拽注. 讛讜讗 讛讚讬谉 诇讛讜讚讗讛, 讜讻讚讗诪专讬谞谉 (讘"讘 拽诪讟, 讗) 谞驻拽 讗讜讚讬转讗 诪讘讬 讗讬住讜专, 讗诇讗 砖讗诇讜 谞讻住讬诐 讬讚讜注讬诐 诇讜 讜讘讗 诇讬砖讗诇 讘讗讬讝讛 拽谞讬讛 讬讻讜诇 诇讛拽谞讜转诐, 讜讛讜讚讗讛 诇讗 诪讚专讱 讛拽谞讗讛.



讗诇讗 诪讗讬 诇讚诪讬 谞讬拽谞讬谞讛讜 谞讬讛诇讬讛 讘诪砖讬讻讛 讚诇讬转讬讛 诇诪拽讘诇 诪转谞讛, 讜谞讬拽谞讬谞讛讜 谞讬讛诇讬讛 注诇 讬讚讬 讗讞专 诇讗 住诪讻讗 讚注转讬讛. 讻讱 讛讬讗 讙讬专住转 专"讞, 讜讻谉 讛讬讗 讘转讜住'. 讜诇讙讬专住讗 讝讜 拽诐 诇讬讛 讛讻讬 谞诪讬 诪住转讘专讗, 讜讛诇讻讱 讗讬谉 诇讜 转拽谞讛 讗诇讗 讘讗讙讘, 讗讘诇 讘讞诇讬驻讬谉 诇讗, 讚诪注讜转 讗讬谉 谞拽谞讬谉 讘讞诇讬驻讬谉, 讗讘诇 讙专住转 专砖"讬 讜讻谉 讛讬讗 谞诪爪讗转 讘住驻专讬诐 讗诇讗 诪讗讬 诇讚诪讬 谞拽谞讬谞讛讜 谞讬讛诇讬讛 讘诪砖讬讻讛 讗诇讗 诪讗讬 讗讬转 诇讱 诇诪讬诪专 讚诇讬转讬讛 诇诪拽讘诇 诪转谞讛 讛讻讬 谞诪讬 讚诇讬转讬讛 诇诪拽讘诇 诪转谞讛, 讜诇讗 拽诐 诇讬讛 讛讻讬 谞诪讬 诪住转讘专讗, 讜诇驻讬讻讱 讛讜爪专讱 专砖"讬 诇驻专砖 讜讗讞专 诇讗 讛讬讛 砖诐 砖讞驻抓 讘讛谞讗转讜 砖诇 拽讜谞讛 诇讬转谉 讻诇讬讜 讘砖讘讬诇讜, 讜讗讬谞讜 诪讞讜讜专 讚讛讗 住讜讚专 拽谞讬 注诇 诪谞转 诇讛拽谞讜转 讛讜讗 讻讚讗讬转讗 讘谞讚专讬诐 (诪讞, 讗) 讜讗讬谉 讛住讜讚专 拽谞讜讬 诇诪拽谞讛, 讜诇注讬诇 (拽讬讚讜砖讬谉 讜, 讘) 谞诪讬 讗诪专讬谞谉 讙讘讬 注诇 诪谞转 砖转讞讝讬专讛讜 诇讬 讘讻讜诇讛讜 拽谞讬 诇讘讚 诪讗砖讛, 讙讘讬 注诇 诪谞转 砖转讞讝讬专讛讜 诇讬 讘讻讜诇讛讜 拽谞讬 诇讘讚 诪讗砖讛, 讙讝讬专讛 砖诪讗 讬讗诪专讜 讗砖讛 谞拽谞讬转 讘讞诇讬驻讬谉, 讚讗诇诪讗 讞诇讬驻讬谉 讚讛讬讬谞讜 拽谞讬谉 住讜讚专 讞讜讝专 讛讜讗 讜讗讬谞讜 拽谞讜讬 拽谞讬谉 注讜诇诐 讗诇讗 诇砖注讛.
讜专讗讘"讚 驻讬专砖 砖诇讗 讛讬讛 砖诐 诪讬 砖讬讟专讞 讘砖讘讬诇 讛拽讜谞讛. 讜讙诐 讝讛 讗讬谞讜 谞讻讜谉, 讚讛讗 讘诪砖讬讻讛 讗讬讻讗 讟讬专讞讗 讬转讬专讗, 讜讗驻讬诇讜 讛讻讬 讗拽砖讬谞谉 讜谞讬拽谞讬谞讛讜 谞讬讛诇讬讛 讗讙讘 讗讞专.
讜讬砖 诪专讘讜转讬谞讜 砖驻讬专砖讜 讜谞讬拽谞讬谞讛讜 谞讬讛诇讬讛 注诇 讬讚讬 讗讞专 讘讞诇讬驻讬谉, 诇讗 住诪讻讗 讚注转讬讛, 砖讗讬谞讜 专讜爪讛 诇砖转祝 讬讚 讗讞专 讘讚讘专, 砖讛讜讗 诪转讬讬专讗 讗诐 讛讬讛 诇讜 砖讬讬讻讜转 讘谞讻住讬诐 讗讙讘 讛拽谞讗转 讛讞诇讬驻讬谉 讚诇诪讗 砖诪讬讟 讜讗讻讬诇 诇讛讜, 讜讛拽专拽注 砖拽谞讛 住诪讜讱 诇诪拽讘诇讬 讛诪转谞讛 讛讬讛, 讜讛诐 讘注爪诪诐 讛讞讝讬拽讜 讘砖讚讛 诇拽谞讜转 讗讙讘谉 讛爪讗谉 讜讛讞讘讬讜转 砖讘讻讗谉, 讜讙诐 讝讛 讗讬谉 讛讚注转 谞讜讞讛 讛讬诪谞讜, 讞讚讗 讚讗诪讗讬 诇讗 住诪讻讛 讚注转讬讛, 讜讛讬讻讬 诪爪讬 砖诪讬讟 讜讗讻讬诇 诇讛讜, 讚讛讗 诇讗 诪驻讬拽 谞讜转谉 讻诇讜诐 诪转讜转讬 讬讚讬讛, 讜注讜讚 讚讛讗 诇讻讗讜专讛 诇讗 诪砖诪注 讛讻讬, 讚拽专拽注 讝讛 砖拽谞讛 讛讬讛 住诪讜讱 诇诪拽讜诐 诪拽讘诇讬 讛诪转谞讛 讗诇讗 住诪讜讱 诇诪拽讜诐 谞讜转谉, 讜讻讚讗诪专讬谞谉 讘诪注砖讛 讚诪专讜谞讬 砖讛讬讛 讘讬专讜砖诇讬诐 讛诇讱 讜诇拽讞 讘讬转 住诇注 住诪讜讱 诇讬专讜砖诇讬诐, 讗诇诪讗 住诪讜讱 诇诪拽讜诪讜 砖诇 谞讜转谉 讛讬讜 讜诇讗 诇诪拽讜诪讜 砖诇 诪拽讘诇. 讜专讗讬转讬 讘转讜住' 砖讛讬讜 诪拽爪转 诪谉 讛讙讚讜诇讬诐 诪讜讻讬讞讬谉 诪讻讗谉 讚讗讬谉 拽讜谞讬谉 诇讗讚诐 讘讞诇讬驻讬 住讜讚专 砖诇讗 讘驻谞讬讜. 讜专"讬 讝"诇 讚讞讛 讚讘专讬讛诐, 诪讚转谞谉 讘驻专拽 讙讟 驻砖讜讟 (讘"讘 拽住讝, 讘) 讻讜转讘讬谉 砖讟专 诇诇讜讛 讗祝 注诇 驻讬 砖讗讬谉 诪诇讜讛 注诪讜. 讜讗讜拽讬诪谞讗 诇讛 讘驻专拽 拽诪讗 讚诪爪讬注讗 (讬讙, 讗) 讘砖讟专讬 讗拽谞讬讬转讗. 讜砖诪讜注转谞讜 爪"注 诇驻讬 讙讬专住转 讛住驻专讬诐, 讜讙讬专住转 专"讞 讝"诇 注讬拽专.





专讬讟讘"讗

讜诇讻转讜讘 注诇讛 驻专讜讝讘讜诇. 驻讬' 砖讗讬谉 讻讜转讘讬谉 讗讜转讜 讗诇讗 注诇 讛拽专拽注 讜住讙讬 讘拽专拽注 讻诇 砖讛讜讗 讚讘讛讻讬 讞砖讘讬 诇讬讛 专讘谞谉 谞讙讜砖 讜注讜诪讚 讚讗驻砖专 讚讙讘讬 讜讛讚专 讙讘讬 讻诪注砖讛 拽讟讬谞讗 讚讗讘讬讬 讜诇拽谞讜转 注诪诐 谞讻住讬诐 砖讗讬谉 诇讛诐 讗讞专讬讜转 讜诪讚拽讗 诪讚诪讬 诇讛 诇驻专讜讝讘讜诇 讗讬讻讗 诇诪砖诪注 讚住讙讬讗 讘拽专拽注 讛砖讗讜诇 讗讜 讛砖讻讜专 讗爪诇 讛谞讜转谉 讻讬 讛讬讻讬 讚住讙讬 诇讙讘讬 驻专讜讝讘讜诇 讻讚诪讜讻讞 讛转诐 讛讗 讚讗诪专讬谞谉 爪驻讜谞讜 诇驻诇讜谞讬 诇讗讬 诇诪讬诪专讗 讚讘注讬谞谉 讗讙讘 诪住讜讬讬诐 讘讞爪专讜 讻讚讻转讬讘谞讗 讘讻诪讛 讚讜讻转讗 讗诇讗 诪砖讜诐 讚诪拽谞讬 诇讛讜 诇讗专注讗 诇讙诪专讬 诪住讬讬诐 讞诇拽 讻诇 讗讞讚 讜讗讞讚 砖讬讻讬专 讞诇拽讜:



转讗 砖诪注 讚讗诪专 专讘 讬讛讜讚讗 诪注砖讛 讘诪讚讜谞讬 讘讗讞讚 讻讜'. 讜讗讬 讗诪专转 讘注讬谞谉 爪讘讜专讬谉 讘讛 讟驻讞 注诇 讟驻讞 诇诪讗讬 讞讝讬 讜驻专拽讬谞谉 讛讻讗 讘诪讗讬 注住拽讬谞谉 诇讚诪讬 驻讬' 诇讗 谞转谉 诇讜 诪讗讛 爪讗谉 讜诪讗讛 讞讘讬讜转 诪诪砖 讗诇讗 讚诪讬诐 诇拽谞讜转诐 讘诪注讜转 讜讗诪专讬谞谉 讛"谞 诪住转讘专讗 讚讗讬 住诇拽讗 讚注转讱 诪讗讛 爪讗谉 讜诪讗讛 讞讘讬讜转 诪诪砖 诇讬拽谞讬谞讛讜 谞讬讛诇讛 讘讞诇讬驻讬谉 驻讬' 讗诇讗 讜讚讗讬 诪讟讘注 讛讜讛 砖讗讬谞讛 谞拽谞讛 讘讞诇讬驻讬谉 讗讬讻讗 谞讜住讞讬 讚讙专住讬谞谉 讜讗诇讗 诪讗讬 诇讚诪讬 谞讬拽谞讬谞讛讜 谞讬讛诇讛 讘诪砖讬讻讛 讗诇讗 诪讗讬 讗"诇 诇诪讬诪专 讚诇讬转' 诇诪拽讘诇 诪转谞讛 讛"谞 诇讬转' 诇诪拽讘诇 诪转谞讛 讜谞讝讻讬谞讛 谞讬讛诇讬讛 讗讙讘 讗讞专 诇讗 住诪讻讗 讚注转讬' 讚住讘专 砖诪讟 讜讗讻诇 诇讛 讜诇讬转讗 诇讛讗讬 讙讬专住讗 讚诇讙讘讬 讞诇讬驻讬谉 讻讬 诇讬转讗 诇诪拽讘诇 诪转谞讛 诪讗讬 讛讜讛 讛讗 讗驻砖专 诇拽谞讜转 诇讜 讘讞诇讬驻讬谉 砖诇讗 讘驻谞讬讜 注诇 讬讚讬 讗讞专讬诐 讻讚转谞谉 讻讜转讘讬谉 砖讟专 诇诪讜讻专 讗注"驻 砖讗讬谉 诇讜拽讞 注诪讜 讜讗讜拽讬诪谞讗 讘砖讟专讗 讗拽谞讬讬转讗 讚诇讗 诪砖讻讞转 诪讗谉 讚讘注讬 诇诪讬转谉 住讜讚专讬讛 诇诪讬拽谞讬 讘讬讛 诇讝讜讻讛 讚讛讗 诇讗 讗驻砖专 讻讬讜谉 讚讞诇讬驻讬谉 讗讬转谞讛讜 讘驻讞讜转 诪砖讜讛 驻专讜讟讛 讜诪转谞讛 注"诪 诇讛讞讝讬专 讜诇讬讻讗 诇诪讬诪专 谞诪讬 讚诇讗 住诪讻讗 讚注转讬讛 讚谞讜转谉 讚住讘专 砖诪讬讟 讜讗讻诇 诇讛讜 讚讛讬讬谞讜 讛讜讗 讻诪讝讻讛 讘诪砖讬讻讛 砖讛诇讛 诪讜砖讱 讗讜转讛 讘砖讘讬诇 讛拽讜谞讛 讗讘诇 讘讞诇讬驻讬谉 诪讟诇讟诇讬谉 讘专砖讜转 诪讜讻专 拽讬讬诪讬 讛诇讻讱 诇讗 讙专住讬谞谉 诇讬讛 讜诪讗讬 讚讗诪专讬谞谉 讛"谞 诪住转讘专讗 诇讗 讗讬讚讞讬讬讗 讻诇诇 讚讜讚讗讬 诪注讜转 讛讬讜 讻讬讜谉 讚诇讗 诪拽谞讬 诇讛讜 讘讞诇讬驻讬谉 讜讛"讙 讜诇讬讝讻讬谞讛讜 谞讬讛诇讛 讗讙讘 讗讞专 讜驻讬专讜砖讜 讚诇讻讜诇讬 注诇诪讗 驻专讻讬谞谉 讘讬谉 诇诪"讚 拽住"讚 诪注讬拽专讗 讚爪讗谉 讜讞讘讬讜转 诪诪砖 讘讬谉 诇诪讗讬 讚讗讜拽讬诪谞讗 讘住讜祝 讚讗讬谞诐 讗诇讗 诪讟讘注 诪讻诇 诪拽讜诐 谞讬讝讻讬谞讛讜 谞讬讛诇讛 注诇 讬讚讬 讗讞专 砖讬诪砖讻诐 讘砖讘讬诇讜 讗诐 讛诐 爪讗谉 讜讞讘讬讜转 诪诪砖 讗讜 砖讬讙讘讬讛诐 讘砖讘讬诇讜 讗诐 讛诐 诪注讜转 讜驻专拽讬' 讚诇讗 住诪讻讗 讚注转讬讛 讚谞讜转谉 讚住讘讜专 讚砖诪讬讟 讜讗讻讬诇 诇讛讜 诪讻讬讜谉 砖讘讗讬诐 诇专砖讜转讜 讜拽砖讛 讙讝诇 讛谞讗讻诇 讜讗驻讬诇讜 讻讬 诪讝讻讬 诇讬讛 注诇 讬讚讬讛 注诇 诪谞转 砖讬讞讝讬专诐 诇专砖讜转讜 诇讗诇转专 讜讬讛讬讜 驻拽讚讜谉 讗爪诇讜 注讚 砖讬讘讗 讛诪拽讘诇 诪转谞讛 诇讗 住诪讻讬 讚注转讬讛 讗讬 讗转讬 讻诇诇 诇专砖讜转讜 讚讛讗讬 讚诪讟诇讟诇讬谉 拽专讜讘讬谉 诇讛讘专讬讞 讜诇讘讝讘讝 讗讘诇 讛砖转讗 讚诪拽谞讬 诇讛讜 讗讙讘 拽专拽注 注诇 讬讚讬 讗讞专 砖诪讞讝讬拽 讘拽专拽注 讘砖讘讬诇 讛谞讜转谉 诇讬讻讗 讞砖砖讗 讚砖诪讬讟 讜讗讻讬诇 讚讛讗讬 拽专拽注 讗讬谞讛 谞讙讝诇转 讜诪砖讜诐 驻讬专讬 诇讬讻讗 讚讟驻讞 注诇 讟驻讞 诇讗 讞讝讬 讻讜诇讬 讛讗讬 讜诪砖讜诐 诪讟诇讟诇讬 讙讜驻讬讬讛讜 诇讬讻讗 诇诪讬讞砖 讚诇讗 讗转讬 诇专砖讜转 讗讞专 讻诇诇:



转讗 砖诪注 诪注砖讛 讘专"讙 讜讝拽谞讬诐 砖讛讬讜 讘讗讬诐 讘住驻讬谞讛 讗诪专 诇讛谉 专' 讙诪诇讬讗诇 诇讝拽谞讬诐 注砖讜专 砖讗谞讬 注转讬讚 诇诪讜讚 谞转谉 诇讬讛讜砖讬注 讜诪拽讜诪讜 诪讜砖讻专 诇讜 谞专讗讛 诪讚讘专讬 专砖"讬 讝"诇 砖注砖讛 讻谉 讻讚讬 砖诇讗 讬讻砖诇讜 讘谞讬 讘讬转讜 诇讗讻讜诇 诪讛诐 讘讗住讜专 讚诪讞讝拽讬 诇讛讜 讘诪转讜拽谞讬' 讜诇讗 谞讛讬专讗 讚讗诐 讻谉 讘拽专讬讗转 砖诐 住讙讬 讜诇诪讛 诇讬讛 诇讛砖讻讬专 诪拽讜诪讜 讗讘诇 讛谞讻讜谉 讻诪讜 砖驻讬专砖讜 讘注诇讬 讛转讜住驻讜转 讚砖谞讛 砖诇讬砖讬转 讛讬转讛 讜讛讙讬注 注讜谞转 讛讘讬注讜专 砖讞讬讬讘 诇讘注专 讛诪注砖专讜转 讻讚讻转讬讘 讘拽专讗 讘讛讚讬讗 讻讬 转讻诇讛 诇注砖专 讻讜' 讜讘砖谞讛 讛讙' 诪驻专讬砖讬谉 诪注砖专 专讗砖讜谉 讜诪注砖专 注谞讬 讘诪拽讜诐 诪注砖专 砖谞讬 砖讘专讗砖讜谞讛 讜砖谞讬讬讛 讜诪注砖专 专讗砖讜谉 砖诇 诇讜讬诐 谞转谉 诇讬讛讜砖注 讘谉 讞谞谞讬讛 砖讛讜讗 诇讜讬 讻讚讗诪专讬谞谉 讘诪住讻转 注专讻讬谉 诪注砖讛 讘讬讜讞谞谉 讘谉 讙讜讚讙讚讗 砖讛诇讱 诇住讬讬注 讗转 专讘讬 讬讛讜砖注 讘谉 讞谞谞讬讛 讘讛讙驻转 讚诇转讜转 讗诪专 诇讜 讞讝讜专 讘讱 砖讗转讛 诪谉 讛诪砖讜专专讬诐 讜讗谞讬 诪谉 讛砖讜注专讬诐 讜讛讗 讚讬讛讬讘 诪注砖专 专讗砖讜谉 诇诇讜讬 讘转专 讚拽谞住讬谞讛讜 注讝专讗 诪砖讜诐 讚住讘专 讚诇讗 拽谞住讬谞讛讜 讗诇讗 诇诪讬转谉 讗祝 诇讻讛谉 讗讘诇 讻讛谉 诇诇讜讬 诇讗 讗诪专 讜讻讚讗讬转讗 讘讻转讜讘' 讜注砖讜专 讗讞专 砖讗谞讬 注转讬讚 诇诪讜讚 谞转讜谉 诇注拽讬讘讗 讘谉 讬讜住祝 讛讬讬谞讜 诪注砖专 注谞讬 讚专' 注拽讬讘讗 讛讬讛 讙讘讗讬 诇注谞讬讬诐 讜讻讬 转讬诪讗 讜诇诪讛 诇讗 讛驻专讬砖 转专讜诪讛 讙讚讜诇讛 讗讬讻讗 诇诪讬诪专 讻讚驻专讬砖讜 讘讬专讜砖诇诪讬 砖讗讬 讗驻砖专 诇讙讜专谉 砖转注拽讜专 讘诇讗 住专讜诪讛 诇驻讬 砖谞讜转谉 讘讗讜诪讚 讜讘诪讞砖讘讛 讜拽讜讚诐 砖驻讬专砖 讘住驻讬谞讛 讛驻专讬砖讛:



讜拽砖讬讗 诇讛讜 诇专讘谞谉 讝"诇 讚讛讗 讜讚讗讬 驻讬专讜转 讗诇讜 讻讘专 讛讙讬注讜 诇注讜谞转 讛诪注砖专讜转 砖讗诐 诇讗 讻谉 诇讗 谞转讞讬讬讘讜 讘讘讬注讜专 讚拽讬讬诪讗 诇谉 砖讗讬谉 诪转讞讬讬讘讬谉 讘讘讬注讜专 注讚 砖讬讙讬注讜 诇注讜谞转 讛诪注砖专讜转 讜讗"讻 讛讗讬讱 驻讬专砖 诇讬诐 诪拽诪讬 讚诇讬注砖专讬谞讛讜 讚讛讜讛 诇讬讛 诇诪讬讞砖 讚诇诪讗 诪讞讝拽讬 诇讛讜 讘谞讬 讘讬转讜 讘诪转讜拽谞讬谉 讚拽讬讬诪讗 诇谉 讞讝拽讛 注诇 讞讘专 砖讗讬谞讜 诪讜爪讬讗 诪转讞转 讬讚讜 讚讘专 砖讗讬谞讜 诪转讜拽谉 讻讚讗诪专讬谞谉 讛转诐 讞讘专 砖诪转 讜讛谞讬讞 诪讙讜专讛 诪诇讗讛 驻讬专讜转 讻诇讜诪专 诪诪讜专讞讬谉 讜诇讛讻讬 谞拽讟 诪讙讜专讛 讚讛讜讬 讛讻讬 诪住转诪讗 讗驻讬诇讜 讛谉 讘谞讬 讬讜诪谉 讛专讬 讛谉 讘讞讝拽转 诪转讜拽谞讬谉 讞讝拽讛 注诇 讞讘专 砖诪转 砖讗讬谞讜 诪讜爪讬讗 诪转讞转 讬讚讜 讚讘专 砖讗讬谞讜 诪转讜拽谉 讜讝讜 讗讬谞讛 拽讜砖讬讗 讚讛讗 驻讬专砖讜 讘讬专讜砖诇诪讬 砖诇讗 讗诪专讜 讗诇讗 讘讞讘专 砖诪转 讚讜拽讗 讜讻砖诪转 诪转讜讱 讬砖讜讘 讚注转讜 砖讗诇讜 诇讗 讛讬讛 诪转讜拽谞讬诐 讛讬讛 诪讜讚讬注 诇讛诐 讗讘诇 讻砖诇讗 诪转 诪转讜讱 讛讬砖讜讘 讜讻"砖 讻砖驻讬' 诇讬诐 讗讬谉 讻讗谉 讞讝拽讛 讝讜 讜专"讙 讚注转讜 诇讞讝讜专 讛讜讛 讜诇讛讻讬 诇讗 注砖专讬谞讛讜 诪注讬拽专讗 讜讗讬讻讗 讚拽砖讬讗 诇讬讛 讛讬讗讱 诇讗 住讬讬诐 诪拽讜诐 诇诪注砖专讜转 讗诇讜 讚讛讗 转谞谉 讛讗讜诪专 转专讜诪转 讻专讬 讝讛 诇转讜讻讜 转专讜诪转 诪注砖专 专讗砖讜谉 诇转讜讻讜 诇讗 拽谞讛 砖诐 注讚 砖讬讗诪专讜 诇爪驻讜谞讜 讗讜 诇讚专讜诪讜. 讜讗"诇 讚讻讬 讘注讬谞谉 住讬讜诐 诪拽讜诐 讛谞讬 诪讬诇讬 诇诪讗谉 讚诇讬转 诇讬讛 讘专讬专讛 讗讘诇 专讘谉 讙诪诇讬讗诇 住讘专 讬砖 讘专讬专讛 讜讻砖讗讜讻诇 讜诪砖讬讬专 砖讬注讜专 诪注砖专 讗诪专讬谞谉 讛讜讘专专 讛讚讘专 诇诪驻专注 砖讝讛讜 诪讛 砖讛驻专讬砖 讚讬拽讗 谞诪讬 讚拽讗诪专 砖讗谞讬 注转讬讚 诇诪讜讚 讜讗注"讙 讚讗诪专讬谞谉 讘注诇诪讗 谞讞砖讚讜 讞讘专讬诐 诇转专讜诐 砖诇讗 诪谉 讛诪讜拽祝 讛讻讗 讚诪讬谞讬讛 讜讘讬讛 诪驻专讬砖 注诇讬讛 讗祝 注诇 驻讬 砖讗讬谞讜 住诪讜讱 诇专讘谉 讙诪诇讬讗诇 诪讜拽祝 讞砖讘讬谞谉 诇讬讛 讜讚讬谉 诪讜拽祝 驻讬专砖转讬讜 讘诪住讻' 讙讬讟讬谉 讘讗专讜讻讛 讘讙诪':





讛诪讗讬专讬

拽谞讬谉 讞诇讬驻讬谉 讬砖 诪讬 砖讗讜诪专 砖讗讬谞谉 讻诇讜诐 讗诇讗 讗诐 讻谉 讛拽讜谞讛 诇砖诐 砖讛专讬 爪专讬讱 讛讜讗 诇讛拽谞讜转 住讜讚专讜 讜讗注"驻 砖注讻砖讜 谞讜讛讙讬谉 诇注砖讜转 讻谉 讘住讜讚专 讛注讚 诪讻诇 诪拽讜诐 讛讜讗讬诇 讜讘驻谞讬 讛拽讜谞讛 讛讜讗 砖诇讬讞讜转讜 讛讜讗 注讜砖讛 讜专讗讬讛 诇讛诐 讘住讜讙讬讗 讝讜 讛讻讗 谞诪讬 讚诇讬转讬讛 诇诪拽讘诇 诪转谞讛 讜讗讬谉 讝讛 讻诇讜诐 砖讻诇 砖讬砖 砖诐 拽讜谞讛 讘砖讘讬诇讜 讬讻讜诇 诇讛拽谞讜转 住讜讚专讜 讘诪拽讜诪讜 讜讛讜讗 砖驻讬专砖讜 讻讗谉 讙讚讜诇讬 讛专讘谞讬诐 砖诇讗 讛讬讛 砖诐 讗讞讚 诪砖转讚诇 讘讝讻讜转讜 砖诇 讝讛 诇讬转谉 讻诇讬讜 讘砖讘讬诇讜 砖诪谞讛讙诐 讛讬讛 诇讛谞讬讞 讛讻诇讬 讗爪诇 讛诪拽谞讛 讻诪讜 砖讘讬讗专谞讜 讘诪拽讜诪讜 讜讻谉 讛讬讛 讬讻讜诇 诇讝讻讜转 诇讗讞专 砖讬讝讻讛 讘砖讘讬诇讜 讗诇讗 砖诇讗 专爪讛 诇讛讗诪讬谉 讘讜 讜讗讬谉 诇讛拽砖讜转 诇讬拽谞讬谞讛讜 谞讬讛诇讬讛 讘讗讜讚讬转讗 砖诇讗 讛讬讛 专讜爪讛 诇讛讜讚讜转 诪讛 砖讗讬谞讜 讗讜 砖专爪讛 诇驻专住诐 谞讚讬讘讜转讜 讜砖诪转讜专转 讞住讚 讛讜讗 注讜砖讛 讜诪讻诇 诪拽讜诐 讗诇讜 注砖讛 讻谉 讛讜注讬诇 讜讻转讘谞讜 讚讘专 讝讛 诇讛讜爪讬讗 诪诪讛 砖讻转讘讜 讙讚讜诇讬 讛讚讜专讜转 砖讗讬谉 讛讜讚讗讛 诪讜注诇转 讗诇讗 讘讚讘专 讛诪住讜讬讬诐 讻诇讜诪专 砖诪注讜转 讛诇诇讜 讛诐 砖诇 驻诇讜谞讬 讗讘诇 讻砖讗讜诪专 砖讬砖 诇讬 讻讱 讜讻讱 诪注讜转 诪驻诇讜谞讬 诇讗 拽谞讛 讜讗讬谉 讝讛 谞专讗讛 讻诇诇:



讬专讗讛 诪住讜讙讬讗 讝讜 砖拽谞讬讬转 讗讙讘 诪讜注诇转 讗注"驻 砖讗讬谉 讛拽专拽注 砖讛讜讗 诪拽谞讛 诇讜 诪住讜讬讬诐 讜讻诪讜 砖讗诪专讜 讟驻讞 注诇 讟驻讞 讜诇讗 住讬讬诐 讗讬 讝讛 讜诪讻诇 诪拽讜诐 讬砖 诪讬 砖讻转讘 砖爪专讬讱 砖讬讛讗 讛诪拽讜诐 诪住讜讬讬诐 专"诇 讛拽专拽注 砖诪转讜讻讜 讛讜讗 诪拽谞讛 诇讜 讛砖讬注讜专 砖专爪讛 讻讙讜谉 讗专讘注 讗诪讜转 讗讜 讟驻讞 讜讗祝 讙讚讜诇讬 驻讜专讘讬谞爪讛 讻转讘讜 讘讞讘讜专讬讛诐 砖爪专讬讱 诇住讬讬诐 讛爪讚 专"诇 砖讬讗诪专 讘爪驻讜谞讜 讗讜 讘讚专讜诪讜 讗诇讗 砖讗讬谉 讝讛 谞专讗讛 讜诪讻诇 诪拽讜诐 诇讻诇诐 讗讬谉 爪专讬讱 诇讜诪专 砖爪专讬讱 砖讬讛讗 诇讜 拽专拽注 讜诪讛 砖住讜诪讻讬诐 注诇 讗专讘注 讗诪讜转 砖讘讗专抓 讬砖专讗诇 讚讘专讬诐 讘讟诇讬诐 讛诐 讗诇讗 砖拽爪转 讙讗讜谞讬诐 转拽谞讜讛 砖诇讗 讬讛讗 讻诇 讗讞讚 讜讗讞讚 转讜拽祝 讘诪诪讜谞讜 砖诇 讞讘专讜:



讜诪讛 砖讗诪专讜 讻讗谉 砖讞诇讛 讘讬专讜砖诇诐 讻专' 讗诇讬注讝专 驻讬专讜砖讜 砖专' 讗诇讬注讝专 住讜讘专 砖讗祝 砖讻讬讘 诪专注 爪专讬讱 讛拽谞讗讛 讜讗讬谉 讗讜诪专讬谉 砖讚讘专讬讜 讻讻转讜讘讬诐 讜讻诪住讜专讬诐 讜诪讻诇 诪拽讜诐 讗讬谉 讛诇讻讛 讻谉 讗诇讗 讝讜 讘讘专讬讗 讛讬讗 砖谞讜讬讛 讜讛讜讗 砖讗诪专讜 砖讛讬讛 讘讬专讜砖诇诐 讻专讘谞谉 讻诇讜诪专 砖讗诇讜 讛讬讛 砖讻讬讘 诪专注 诇讗 讛讬讛 爪专讬讱 诇讗讞转 诪讚专讻讬 讛拽谞讬讜转 讗诇讗 讻诇 讚讘专讬讜 讻讻转讜讘讬诐 讜讻诪住讜专讬诐 讻诪讜 砖讬转讘讗专 讘诪拽讜诪讜:



讛讜讝讻专 讘住讜讙讬讗 讝讜 诪注砖讛 讘专讘谉 讙诪诇讬讗诇 讜讝拽谞讬诐 砖讛讬讜 讘讗讬诐 讘住驻讬谞讛 讜讗诪专 诇讛诐 专讘谉 讙诪诇讬讗诇 注砖讜专 砖讗谞讬 注转讬讚 诇诪讜讚 谞转讜谉 诇讬讛讜砖注 讜诪拽讜诪讜 诪讜砖讻专 诇讜 专"诇 诪注砖专 专讗砖讜谉 砖讛讜讗 谞讬转谉 诇诇讜讬 讜讬讛讜砖注 讝讛讜 专' 讬讛讜砖注 讘谉 讞谞谞讬讛 砖讛讬讛 诇讜讬 讜讻诪讜 砖讗诪专讜 讘诪住讻转 注专讻讬谉 诪注砖讛 讘专' 讬讜讞谞谉 讘谉 讙讜讚讙讚讗 砖讛诇讱 诇住讬讬注 讗转 专' 讬讛讜砖注 讘谉 讞谞谞讬讛 讘讛讙驻转 讚诇转讜转 讜讗诪专 诇讜 讞讝讜专 讘讱 砖讗转讛 诪谉 讛诪砖讜专专讬诐 讜讗谞讬 诪谉 讛砖讜注专讬诐 讜爪专讬讱 讛讬讛 砖讬讛讗 砖诐 注诪讜 讻讚讬 砖讗祝 讛讜讗 讬讝讻讛 转专讜诪转 诪注砖专 砖讘讛 诇讻讛谉 讻诪讜 砖谞讗诪专 讘讛 讘住诪讜讱 讜砖诪讗 转讗诪专 讜讛讬讗讱 谞讜转谞讜 诇诇讜讬 讜讛专讬 拽谞住诐 注讝专讗 讜讬砖 诪转专爪讬诐 砖诇讗 拽谞住诐 注讝专讗 讗诇讗 诇讚讜专讜 讜讗讬谉 讝讛 讻诇讜诐 砖讘讻诪讛 诪拽讜诪讜转 讘转诇诪讜讚 诪爪讬谞讜 诇讘转专 讚拽谞住讬谞讛讜 注讝专讗 讗诇讗 注拽专 讛讚讘专讬诐 砖讛讬讗 诇砖讟转 专' 注拽讬讘讗 砖谞讞诇拽讜 讛讜讗 讜专' 讗诇讬注讝专 讘诪住讻转 讻转讘讜转 砖诇讚注转 专' 讗诇讬注讝专 拽讜讚诐 拽谞住 讛讬讛 诪讬 砖专讜爪讛 谞讜转谞讜 诇讻讛谉 讜诪讬 砖专讜爪讛 谞讜转谞讜 诇诇讜讬 讜讗讞专 讛拽谞住 诇讻讛谉 讜诇讗 诇诇讜讬 讜诇讚注转 专' 注拽讬讘讗 拽讜讚诐 拽谞住 诇诇讜讬 诇讘讚 讜讗讞专 讛拽谞住 诇讻讛谉 讗讜 诇诇讜讬 讜诇驻讬讻讱 谞转谞讜 诇诇讜讬 砖讛讬讛 注诪讜 诇砖诐 讜讛讬讛 转诇诪讬讚 讞讻诐 讜讛讙讜谉 讜谞讝讻专 讘诪砖谞讬讜转 诪注砖专 砖谞讬 砖讗祝 讛讜讗 专"诇 专' 讬讛讜砖注 驻转讞 讜讗诪专 注砖讜专 砖讗谞讬 注转讬讚 诇诪讜讚 专"诇 转专讜诪转 诪注砖专 谞转讜谉 诇专' 讗诇注讝专 讘谉 注讝专讬讛 砖讛讬讛 诇砖诐 注诪讛诐 讜讛讬讛 讻讛谉 注砖讬专讬 诇注讝专讗 讜诪拽讜诪讜 诪讜砖讻专 诇讜 讜讗注"驻 砖讗讬谉 讛砖讜讻专 专砖讗讬 诇讛砖讻讬专 讝讜 讘专砖讜转 讘注诇讬诐 谞注砖讬转 讗讜 砖诪讗 诇注谞讬谉 讛拽谞讗讛 专砖讗讬 讜诇驻讬 讚专讻谞讜 诇诪讚谞讜 诪讻讗谉 讚讬谉 讗讞专 砖讗注"驻 砖讗讬谉 讛拽专拽注 砖诇讜 讛讜讗讬诇 讜讛讬讗 砖讻讜专讛 讘讬讚讜 诪拽谞讛 讗讙讘讛 讜谞专讗讛 砖讘砖讗诇讛 讗讬谞讜 讻谉 讜诇讗 注讜讚 讗诇讗 砖讗祝 讛讘注诇讬诐 讗讬谉 诪拽谞讬谉 讘讗讙讘 讘砖讗讬诇转 拽专拽注 讗注"驻 砖诇注谞讬谉 砖讻讬专讜转 诪拽讜诐 砖讗诇讛 讻砖讻讬专讜转 砖讗诐 讻谉 讚讬讜 砖讬砖讗讬诇 诇讛诐 讗转 诪拽讜诪诐:

讜诪转讜讱 讻讱 谞专讗讛 诇讬 诇爪讗转 讬讚讬 讻诇诐 砖驻讬专讜转讬讜 讛讬讜 讟讘诇讬诐 讜砖讻讜谞转讜 讛讬转讛 诇讘讬注讜专 讜诇讗 诇讬专讗转 讘谞讬 讘讬转讜 砖诪讗讞专 砖诇讗 讛讬讛 讛讜讗 诇砖诐 讗讬谉 讻讗谉 讞讝拽转 讞讘专 诇讟注讜转 讘讛 讜专讘谉 讙诪诇讬讗诇 诇讗 讛讬讛 专讙讬诇 诇讛砖讛讜转 诪转谞讜转讬讜 讜讻诇 砖讻谉 讘砖谞讛 讝讜 砖讛讬转讛 砖谞讛 砖诇讬砖讬转 讗诇讗 讛注谞讬谉 讛讬讛 砖专讘谉 讙诪诇讬讗诇 讬爪讗 诪讘讬转讜 讘转讞诇转 讛拽爪讬专 讜谞专讗讛 砖转专诐 转专讜诪讛 讙讚讜诇讛 讜谞转谞讛 砖讗诇诪诇讗 讻谉 讗祝 讛讜讗 讛讬讛 诪讝讻讬专讛 讜讛讬讛 住讘讜专 诇讞讝讜专 拽讜讚诐 住讻讜转 讜讗讬专注 砖谞砖转讛讗 讘讬诐 讜诪爪讜转 讘讬注讜专 讗祝 注诇 驻讬 砖注拽专讛 讜讜讚讜讬 砖讘讛 诇驻住讞 讛讘讗 诪讻诇 诪拽讜诐 转讞诇转 诪爪讜转讛 讘讞讙 讛住讻讜转 砖谞讗住驻讛 讻诇 讛转讘讜讗讛 讜诇讗 专爪讛 诇讗讞专 讜拽专讗 砖诐 诇讻诇 诪转谞讜转讬讜 讜诇讗 诇讻讜谞转 讛讗讻讬诇讛 诇讘谞讬 讘讬转讜 砖讛专讬 讗讬谉 讘专讬专讛 讗诇讗 诇讻讜谞转 拽讬讜诐 诪爪讜转 讘讬注讜专 讜讛讜讗 讛讜讗 讗爪诇讬 讗讜转讜 讛驻专拽 讛讗诪讜专 讘住讻讛 诪注砖讛 讘专讘谉 讙诪诇讬讗诇 讜专' 讬讛讜砖注 讜专' 讗诇注讝专 讘谉 注讝专讬讛 讜专' 注拽讬讘讗 砖讛讬讜 讘讗讬诐 讘住驻讬谞讛 讜诇讗 讛讬讛 诇讛诐 诇讜诇讘 讜讻讜' 讜讗注"驻 砖讗讬谉 讘专讬专讛 讚讜拽讗 诇讗讻讬诇讛 讗讘诇 诇讻讜谞转 拽讬讜诐 诪爪讜转 讘讬注讜专 讜讚讗讬 讬砖 讘专讬专讛 讜讻谉 讗讬驻砖专 砖讛驻讬专讜转 讛讬讜 讘砖讚讛 砖诇专讜讘 转讘讜讗讜转讬讜 讛讬讜 诪砖转讛讬谉 讛专讘讛 诇砖诐 讜专讗讬讬转 驻谞讬 讛讘讬转 讗讬谞讛 诪注讻讘转 砖讗诐 专爪讛 诇讛驻专讬砖 诪讬讛讗 砖诇讗 讬讛讗 诪注砖专 讜讘讝讛 谞住转诇拽讜 讻诇 讛拽讜砖讬讜转 讜讛讚讘专讬诐 讘专讜专讬诐:





转讜住驻讜转 专讗"砖

讜诇讻转讜讘 注诇讬讜 驻专讜讝讘诇 讜讗讬谉 讻讜转讘讬谉 驻专讜讝讘讜诇 讚诇讗 注诇 拽专拽注 讜讗讬谉 讚专讱 讗讚诐 诇讛诇讜讜转 诇讞讘讬专讜 讗诇讗 讗"讻 讬砖 诇讜 拽专拽注 讚讘诪讟诇讟诇讬诐 讚讬讚讬讛 诇讗 住诪讬讱 诇驻讬 砖讬讻讜诇 诇讻诇讜转诐 讜讗注"讙 讚注爪讬抓 谞拽讜讘 讛诪讜谞讞 注"讙 讬转讚讜转 讬讻讜诇 诇讻诇讜转讜 讻讜转讘讬诐 注诇讬讜 驻专讜讝讘讜诇 讚诇讗 驻诇讜讙 专讘谞谉 讚讚讬谉 拽专拽注 讬砖 诇讜 诇讻诇 讚讘专 讜专砖讘"诐 驻讬' 讘讙讬讟讬谉 讚诪"讛 讻讜转讘讬诐 驻专讜讝讘讜诇 讗诪拽专拽注讬 诪砖讜诐 讚讗讬谉 诇讛诐 讗讜谞讗讛 讻讗诇讜 讬砖 诇讛诐 诪砖讻讜谉 讜讗讬谉 砖讘讬注讬转 诪砖诪讟转讜 讜拽"诇 诇专"转 讚谞讛讬 讚讗讜谞讗讛 讗讬谉 诇讛诐 讘讬讟讜诇 诪拽讞 讬砖 诇讛诐 注讚 驻诇讙讗 讜驻专"转 讚讛讬讬谞讜 讟注诪讗 诪砖讜诐 讚诪砖讛讜 拽专拽注 讛讜讬 专讗讜讬 诇讙讘讜转 讻诇 讞讜讘讜 讻讬 讛讛讬讗 讚拽讟讬谞讗 讚讗讘讬讬 讚讻转讜讘讜转 (驻"讬 讚祝 爪"讗) 讚讙讘讬 讜讛讚专 讙讘讬 讜讻讛"讙 讗诪专讬' 讘驻专拽 讻诇 讛讙讟 (讚祝 诇') 讛诪诇讜讛 诪注讜转 讗转 讛讻讛谉 讜讗转 讛诇讜讬 诇讛讬讜转 诪驻专讬砖 注诇讬讛诐 讜讻讜' 讚讗驻讬' 讛谞讬讞 诪诇讗 诪讞讟 拽专拽注 讙讜讘讛 诪诇讗 拽专讚讜诐 诪砖讜诐 讚讙讘讬 讜讛讚专 讙讘讬:



讙诪专讗 讛"讙 讗诇讗 诪讗讬 诇讚诪讬 谞拽谞讬谞讛讜 谞讬讛诇讬讛 讘诪砖讬讻讛 讚诇讬转讬讛 诇诪拽讘诇 诪转谞讛 讜谞讬讝讘讬谞讛讜 谞讬讛诇讬讛 讗讙讘 讗讞专 讜讻讜' 讻讱 讛讙讬讛 专砖"讬 讛讙专' 讘驻讬' 讻转讘 讬讚讜 讜讻谉 诪讜讻讛 讘驻专"讞 砖驻讬' 谞讝讻讬谞讛讜 谞讬讛诇讬讛 讗讙讘 讗讞专 讛诪注讜转 讜诇讙专' 讝讜 拽讬讬诪讗 讛谞"诪 讗讘诇 讘专讜讘 住驻专讬诐 讻转讜' 讙专住' 讗讞专讬转讬 讗诇讗 诪讗讬 谞讬拽谞讬谞讛讜 谞讛诇讬讛 讘诪砖讬讻讛 讗诇讗 诪讗讬 讗讬转 诇讱 诇诪讬诪专 讚诇讬转讬' 诇诪拽讘诇 诪转谞讛 讜谞讬拽谞讬谞讛讜 谞讬讛诇讬讛 讗讙讘 讗讞专 讜讻讜' 讜诇驻讬 讙专' 讝讜 诇讗 拽讬讬诪讗 讛谞"诪 讜讙诐 讛讜爪专讱 专砖"讬 诇讚讞讜拽 讜诇驻专砖 讚诇讻讱 诇讗 讛拽谞讛 讘讞诇讬驻讬谉 注诇 讬讚讬 讗讞专 砖诇讗 讛讬讛 砖诐 讗讞专 砖讛讬讛 讞驻抓 讘讛谞讗转讜 砖诇 诇讜拽讞 诇讬转谉 讛住讜讚专 讘砖讘讬诇讜 讜讛"专 砖诪注讬讗 驻讬 讘砖诪注转讬' 讜讛"专 讬讛讜讚讛 驻讬' 谞诪讬 讘讻转讜讘讜转 讘驻' 讗注"驻 讚讬砖 诇讚拽讚拽 诪砖诪讜注讛 讝讜 讚讗讬谉 诪讜注讬诇 拽谞讬谉 住讜讚专 砖诇讗 讘驻谞讬 讛拽讜谞讛 诪讚诇讗 讛拽谞讛 诇讜 讘讞诇讬驻讬 注"讬 讗讞专 讜讻谉 讻转讘 讛专讬讘"讗 讚驻诇讬讗讛 讘注讬谞讬 专砖"讬 砖讛专讬 诪注砖讬诐 讘讻诇 讬讜诐 砖拽讜谞讬诐 讘住讜讚专 砖诇讗 讘驻谞讬 诪拽讘诇 诪转谞讛. 讜谞专' 讚诇讬转讬讛 诇驻讬' 讚讬讚讛讜 砖专砖"讬 讛讙讬讛 讛讙讬专' 讜讙诐 诇驻讬 讙讬专住' 讛住驻专讬诐 谞讚讞拽 专砖"讬 诇讬转谉 讟注诐 讻讚驻专讬砖讬' 讜讻谉 讘讻讜诇讬 转诇诪讜讚讗 诪砖诪注 讚诪讜注讬诇 拽谞讬谉 住讜讚专 诪讛 砖讛注讚讬诐 拽讜谞讬谉 诪谉 讛诪拽谞讛 讘砖讘讬诇 讛拽讜谞讛 讻讚讗诪专讬' 拽谞讬讬谞讗 讗拽谞讬讗 诪谞讬讛 诪讜住讬祝 注诇 讚讗讻转讜讘讜 讜讞转讜诪讜 讜讬讛讘讜 诇讬讛 拽谞讜 诪讬谞讬讛 诇讗 爪专讬讱 诇讗诪诇讜讻讬 讘讬讛 讜拽谞讬谞讗 诪讬谞讬讛 讘诪谞讗 讚讻砖专 诇诪拽谞讬讗 讘讬讛 讜讘讻诪讛 讚讜讻转讬 讗诪专讬' 讘砖拽谞讜 诪讬讚讜 讜讛讜讗 讚拽谞讜 诪讬谞讬讛 诪讻诇 讗诇讜 讛诇砖讜谞讜转 诪讜讻讞讬 砖讛注讚讬' 专讙讬诇讬诐 诇拽谞讜转 诪谉 讛诪拽谞讛 诇爪讜专' 讛拽讜谞讛 讜讗诐 讗讬谉 诪讜注讬诇 拽谞讬谉 讛注讚讬', 讗诇讗 讘驻谞讬讜 诇诪讛 注砖讗讜讛讜 注讬拽专 讜讛谞讬讞讜 拽谞讬谉 讛拽讜谞讛 讗诇讗 讜讚讗讬 诪砖讜诐 讚专讘 拽谞讬讬谞讬谉 讝讜讻讛 讛诪拽谞讛 诇爪讜专讱 讛拽讜谞讛 砖诇讗 讘驻谞讬 讛拽讜谞讛 谞拽讟 讘讻讜诇讬讛 转诇诪讜讚' 讛讗讬 诇讬砖谞讗. 讜注讜讚 住诪讱 诇讚讘专 诪诪讛 砖讛讜专讙诇 诇注砖讜转 拽谞讬谉 讘住讜讚专 砖诇 注讚讬诐 讜诇讗 讘住讜讚专 砖诇 拽讜谞讛 注爪诪讜 讗诐 讗讬谞讜 诪讜注讬诇 讗诇讗 讘驻谞讬讜 讜注讜讚 讗诐 讗讬转讗 讚讘驻谞讬讜 爪专讬讱 谞专' 砖讛讬讛 爪专讬讱 诇驻专砖 讘砖讟专 砖谞注砖讛 讛拽谞讬谉 讘驻谞讬讜 讻诪讜 砖诪驻专砖讬' 砖讗专 讚讘专讬讜 讘诪谞讗 讚讻砖专 诇诪拽谞讬讗 讘讬讛. 讜注讜讚 讛讘讬讗 讛"专 讬爪讞拽 讛诇讘谉 专讗讬讛 诪讛讗 讚讗诪专讬' 讘讻转讜讘讜转 驻' 讛谞讜砖讗 讜讘讙讬讟讬谉 驻' 讛谞讬讝拽讬谉 讘谞讜讛讬 讚讛讜讜 讘砖注转 拽谞讬谉 诪讛谞讬讗 诇讛讜 拽谞讬谉 讘谞转讬讛 讚诇讗 讛讜讜 讘砖注转 拽谞讬谉 诇讗 诪讛谞讬 讘讛讜 拽谞讬谉 诪砖诪注 讚讗讬 讛讜讜 讛讘谞讜转 讘注讜诇诐 讘砖注转 拽谞讬谉 诪讛谞讬 诇讛讜 拽谞讬谉 讗注驻"讬 砖讛拽谞讬谉 诇讗 讛讬讛 讘驻谞讬讛诐 讜住转诐 拽谞讬谉 砖讘转诇诪讜讚 拽谞讬谉 讞诇讬驻讬' 诪砖诪注. 讜注讜讚 讛讘讬讗 专讗讬讛 诪讬讛讗 讚讻讜转讘讬谉 砖讟专 诇诇讜讛 讗注驻"讬 砖讗讬谉 诪诇讜讛 注诪讜 讜诪讜拽讬 诇讛 讘砖讟专讬 讗拽谞讬讗转讗 诪砖诪注 讘住讜讚专 讗诇诪讗 砖诇讗 讘驻谞讬 讛诇讜讛 诪拽谞讬谉 诇讜:



诪注砖讛 讘专"讙 讜讝拽谞讬诐 砖讛讬讜 讘讗讬诐 讘住驻讬谞讛 驻讬专砖"讬 讜砖讻讞 讜诇讗 谞转谉 专砖讜转 诇转专讜诐 讜讛讬讛 诪诪讛专 诇注砖专 讘注讜讚讜 讘住驻讬谞讛 砖讛讬讛 讬专讗 砖诪讛 讬讗讻诇讜 讘谞讬 讘讬转讜 讜住讘讜专讬诐 讚注讬砖专 讚讞讝拽讛 注诇 讞讘专 讜讻讜' 讜拽' 讚讗"讻 诇讗 讛讬讛 爪专讬讱 诇讬转谉 诇讛诐 讜诇讛砖讻讬专 诪拽讜诐 讚讗"讻 讚讘拽专讬讗转 砖诐 住讙讬 讜注讜讚 砖诇讗 注讬砖专 讻诇讜诐 砖讛专讬 诇讗 讗诪专 砖讬讛讗 诪注砖专 讜诇讗 谞转谉 诇讛诐 注讬砖讜专 讗诇讗 砖讛讜讗 注转讬讚 诇诪讜讚 讜注讜讚 讗诐 讛讬讛 诪注砖专 诇讗 讛讬讛 诪讜注讬诇 讗诇讗 诇诪讗谉 讚讗讬' 诇讬讛 讘专讬专'. 讜驻专"转 讘砖注转 讛讘讬注讜专 讛讬讛 讜讗讛讗 诪讬讬转讬 诇讛 讘驻' 讘转专讗 讚诪注砖专 砖谞讬 讚转谞谉 注专讘 讬讜诐 讟讜讘 讛讗' 砖诇 驻住讞 砖诇 专讘讬注讬转 讜砖诇 砖讘讬注讬转 讛讬讛 讝诪谉 讛讘讬注讜专 讻讬爪讚 讛讬讛 讛讘讬注讜专 转专讜诪讛 讜转专讜诪转 诪注砖专 谞讜转谞转 诇讘注诇讬诐 诪注砖专 专讗砖讜谉 诇讘注诇讬讜 诪注砖专 砖谞讬 诇讘注诇讬讜 讜讛讘讻讜专讬诐 诪转讘注专讬诐 讘讻诇 诪拽讜诐 砖讛诐 专砖"讗 讛讘讬讻讜专讬诐 谞讬转谞讬' 诇讻讛谞讬诐 讻转专讜诪讛. 拽转谞讬 讘转专 讛讻讬 诪讬 砖讛讬讜 驻讬专讜转讬讜 专讞讜拽讬诐 诪诪谞讜 爪专讬讱 诇拽专讜转 诇讛诐 诪注砖讛 讘专"讙 讜讝拽谞讬诐 砖讛讬讜 讘讗讬诐 讘住驻讬' 讜讻讜' 讜拽专讬讗转 砖诐 讚讛转诐 讛讬讬谞讜 砖诐 讛讘注诇讬诐 砖讬讘专专讜 诇诪讬 讬转谞讜 讚讛讬讬谞讜 讛讘讬注讜专 讜讗"转 讛谞讬讞讗 诇诪"讚 讻诪讬 砖讛讜专诪讜 讚诪讬讬谉 讗诇讗 诇诪"讚 诇讗讜 讻诪讜 砖讛讜专诪讜 讚诪讬讬谉 诪讛 讛讜注讬诇 讘诪讛 砖讗诪专 谞转讜谞讬谉 诇驻诇讜' 讜诪拽讜诪讜 诪讜砖讻专 诇讜 讜讛诇讗 讗讬谉 讘诪转谞转讜 讻诇讜' 讜讗驻讬' 讗诐 讛讬讛 诪谞讬讞 讻诇 讛转讘讜讗' 讘讘讬转讜 诇讗 讛讬讛 拽讜谞讛 讛诪注砖专 讻讚诪讜讻讞 讘讞讜诇讬谉 驻' 讛讝专讜注 讜讬"诇 讚诪讬讬专讬 砖拽讜讚诐 诇讻谉 讗诪专 诪讛 砖讗谞讬 注转讬讚 诇讛驻专讬砖 讬讛讗 诪注砖专 讻讚诪讜讻讞 讛讛讬讗 讚讛诇讜拽讞 讬讬谉 诪讘讬谉 讛讻讜转讬诐 讗讜' 讗祝 诪拽讜诐 拽讘讜注 诇讛诐 讘爪驻讜谉 讗讜 讘讚专讜诐 讗诇讗 砖讛诪砖谞讛 诇讗 讛讝讻讬专讛 专拽 诪爪讜转 讘讬注讜专 讜讗"转 诇诪讛 诇讗 讛讝讻讬专 转专讜诪讛 讙讚讜诇讛 讚讙诐 讛讬讗 讞讬讬讘转 讘讘讬注讜专 讻讚讗讬' 讘诪砖谞讛 砖讛讘讗转讬 诇诪注诇讛 转专讜诪讛 讜转专讜诪转 诪注砖专 诇讘注诇讬诐 讜专"讗 讘"注 砖讛讬讛 讻讛谉 讛讬讛 注诪讛诐 讘住驻讬谞讛 讚拽转谞讬 住讬驻讗 讗"专 讬讛讜砖注 注讬砖讜专 砖讗谞讬 注转讬讚 诇诪讜讚 谞转讜谉 诇专讗讘"注 讜讬"诇 诪砖讜诐 讚讞讟讛 讗' 驻讜讟专转 讗转 讛讻专讬 诪讚讗讜专讬讬转讗 讗"谞 诪砖讜诐 讚转专讜诪讛 讙讚讜诇讛 谞讬转谞转 讘讗讜诪讚 讜讘诪讞砖讘讛 讜诇讗 讘注讬 诪讚讬讚讛 讛讬讛 讬讻讜诇 诇讛驻专讬砖 拽讜讚诐 砖讬爪讗 诪讘讬转讜. 讜注讬"诇 诪砖讜诐 讚转专讜诪讛 讙讚讜诇讛 讛讬讜 诪驻专讬砖讬谉 讘讙讜专谉 讗讞专 讛诪讬专讜讞 讻讚讗讬' 讘讬专讜砖诇诪讬 诪住' 诪注砖专讜转 诪爪讗 驻讬专讜转 讘砖讚讛 诪讻讜谞住讬诐 讗住讜专讬诐 诪砖讜诐 讙讝诇 诪驻讜讝专讬诐 诪讜转专讬诐 诪砖讜诐 讙讝诇 讘讬谉 讻讱 讜讘讬谉 讻讱 讞讬讬讘讬诐 讘诪注砖专 讜驻讟讜专讬诐 诪转专讜诪讛 讙讚讜诇讛 讜讘讛讗讬 诪注砖讛 讚专"讙 讜讝拽谞讬诐 讛讬讛 讻讘专 讛转讘讜讗讛 讘讘讬转 讚拽讗诪专 讘转专 讛讻讬 讜讛讗 专讗讬讛 诪诪注砖专 注谞讬 诪砖讜诐 讚讗诪专讬' 讘转讜住' 讗讬谉 诪注砖专 注谞讬 诪转讞诇诇 讗诇讗 讘转讜讱 讛讘讬转 讜讗"转 讻讬讜谉 砖讛讬转讛 讛转讘讜讗讛 诪诪讜专讞转 讛讬讗讱 讬爪讗 诪讘讬转讜 注讚 砖诇讗 转拽谞讛 讛讗 讗诪专讬' 讞讝拽讛 注诇 讞讘专 讜讻讜' 讜讬"诇 砖讛讜讚讬注 诇讘谞讬 讘讬转讜 砖讗讬谞诐 诪转讜拽谞讬诐 讗"谞 讛讬讻讗 讚诪转 讘讬砖讜讘 讛讚注转 讛讜讗 讚讗诪专讬' 讞讝拽讛 注诇 讞讘专 讻讚讗诪专讬' 讘讬专讜砖诇诪讬 讗"谞 讗讚诐 讛砖讜诇讞 驻讬专讜转 诇讞讘讬专讜 讻讬 讛讛讬讗 讚注讬专讜讘讬谉:





转讜住驻讜转 专"讬 讛讝拽谉

诪讚讜谞讬 讗' 诪诪讚讜谉 讚讻转讬讘 诪诇讱 诪讚讜谉 讗讞讚:



讘讬转 住诇注. 拽住"讚 诪拽讜诐 专讞讘 讻住诇注 砖讛讜讗 诪讟讘注:



讻专' 讗诇讬注讝专 讚讗诪专 讘诪讬 砖诪转 讚讗驻讬' 诪住讜讻谉 讛诪讞诇拽 谞讻住讬讜 诇讗 拽谞讛 注讚 砖讬拽谞讛 讘讞讝拽讛:



讻专讘谞谉. 讚驻诇讬讙讬 注诇讬讛 讜讘专讬讗 讛讬讛. 讗讘诇 讗诐 讛讬讛 讞讜诇讛 拽讜谞讛 讘诇讗 讞讝拽讛 讚讚讘专讬 砖讻讬讘 诪专注 讻讻转讜讘讬诐 讜讻诪住讜专讬诐 讚诪讜:



讜诪转 讜拽讬讬诪讜. 砖谞转谞讜 诇讝讛 讛诪转谞讛:



诇诪讗讬 讞讝讬 讜讛讬讻讬 拽谞讛:



讗诇讗 诇讗 讘注讬谞谉 爪讘讜专讬谉. 讜讗"转 诇讗 谞转谞讜 诇讜 诪砖讜诐 讚拽谞讛 讚讜讚讗讬 诇讗 拽谞讛 讛讜讗讬诇 讜诇讗 讛讜讬 爪讘讜专讬诐 讗诇讗 诪砖讜诐 诇拽讬讬诐 讚讘专讬 讛诪转. 讚讛讗 讘住驻"拽 讚讙讬讟讬谉 讙讘讬 讛讬诇讱 诪谞讛 诇驻诇讜谞讬 诪砖诪注 讚讗驻讬' 诇讘专讬讗 讗诪专讬' 诪爪讜讛 诇拽讬讬诐 讚讘专讬 讛诪转. 讜讬"诇 讚讗讬 诇讗 拽谞讛 诪讞讬讬诐 诇讗 讛讬讜 谞讜转谞讬诐 诇讜 讛诪转谞讛 讚诇讗 讗诪专讬' 诪爪讜讛 诇拽讬讬诐 讚讘专讬 讛诪转 讗诇讗 讘诪讛 砖诪讜爪讬讗 诪转讞转 讬讚讜 讻讙讜谉 讛讜诇讱 诪谞讛 诇驻诇讜谞讬 讚讗诇转"讛 讛讗 讚拽讬"诇 讘诪讬 砖诪转 讚诪转谞转 砖讻讬讘 诪专注 讘诪拽爪转 讘注讬讗 拽谞讬谉 讜讗注"讙 讚诪讬转 讗诪讗讬 谞讬诪讗 诪爪讜讛 诇拽讬讬诐 讚讘专讬 讛诪转 讗诇讗 诇讗讜 砖"诪 讻讚驻专讬砖谞讗:



诇讗 诇讚诪讬 诇注讜诇诐 讘注讬' 爪讘讜专讜转 讜讚诪讬 诪讗讛 爪讗谉 讜诪讗讛 讞讘讬讜转 谞转谉 诇讻诇 讗讞讚 讜讗讞讚 讜讛讬讜 爪讘讜专讬诐 诇讻诇 讟驻讞 讜讟驻讞:



讘讞诇讬驻讬谉. 讗讘诇 诪讟讘注 讗讬谉 谞拽谞讛 讘讞诇讬驻讬谉:



讗讙讘 [讗讞专] 讗诪讗讬 讗讬谉 诇讜 转拽谞讛. 诇讗 住诪讻讛 讚注转讬讛 讚讛讗讬 谞讜转谉 讛讜讗讬诇 讜讗住讬拽谞讗 讚诇讗 讘注讬' 爪讘讜专讬诐 讜诪讗讛 爪讗谉 诪诪砖 讛讜讗. 讜砖诪注讬' 诪讬讛讗 讚讗驻讬诇讜 诪讟诇讟诇讬 谞拽谞讬' 注诐 谞讻住讬诐 砖讬砖 诇讛诐 讗讞专讬讜转:



讘住驻讬谞讛 讜砖讻讞 讜诇讗 转专诐:





转讜住驻讜转 专讬"讚

转讗 砖诪注 讚讗诪专 专讘讬 讗诇讬注讝专 诪注砖讛 讘诪讚讜谞讬 讗讞转 讻讜' 驻讬' 专' 讗诇讬注讝专 讙诪讬专 讚诇讬转 诇讬讛 讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讬 讚讛讗讬 砖讻讬讘 诪专注 讛讜讛 诪讚拽讗诪专 讜诪转:



讛"讙 讗诇讗 讚诇讗 讗讬转讛 诇诪拽讘诇 诪转谞讛 讛转诐 驻讬' 讜诪砖讜诐 讛讻讬 诇讗 讛讬讛 诇讜 转拽谞讛 讗诇讗 注诇 讙讘讬 拽专拽注 讜讗注"驻 砖讛讬讜 爪讗谉 讜讞讘讬讜转 诪诪砖 讜诇讗 诪砖讜诐 讚讛讜讬 讚诪讬 讚讻讬讜谉 讚诇讗 讛讜讛 诪拽讘诇 诪转谞讛 讛转诐 诇讗 讬讻讜诇 诇讛拽谞讜转诐 诇讜 诇讗 讘诪砖讬讻讛 讜诇讗 讘讞诇讬驻讬谉 讜讘诪拽爪转 住驻专讬诐 诪爪讗转讬 讻转讜讘 讗诇讗 诪讗讬 讗讬转 诇讱 诇诪讬诪专 讚诇讗 讗讬转讬讛 诇诪拽讘诇 诪转谞讛 讛讻讗 谞诪讬 讚诇讗 讗讬转讛 诇诪拽讘诇 诪转谞讛 讜讛讻讬 讙专讬住 讛诪讜专讛:



注讬砖讜专 砖讗谞讬 注转讬讚 诇诪讜讚 讻讜' 驻讬' 讛讬讛 诪转讻讜讬谉 诇转拽谉 驻讬专讜转讬讜 砖诇讗 讬讻砖诇 讘讛谉 讗讚诐 讜讬讗讻诇 讟讘诇讬诐 讜讗注"讙 讚拽专讬讗转 砖诐 讘诇讗 讛驻专砖讛 讗讬谞讜 讻诇讜诐 讗讛谞讬 讚诇讻砖讬驻专砖 讛讜讘专专 讛讚讘专 诪注讬拽专讗 砖注诇 讗诇讛 拽专讗 砖诐 讜诪讛 砖讗讻诇讜 诇讗 讗讻诇讜 讟讘诇讬诐 讗诇讗 诪转讜拽谉 讜讗诐 诇讗 讛讬讛 拽讜专讗 砖诐 诪注讻砖讬讜 诇讗 讛讬讛 讞诇 注诇讬讛诐 砖诐 诪注砖专 讗诇讗 诇讻砖讬驻专讬砖诐 诪讛 砖讗讻诇讜 讗讻诇讜 讟讘诇讬诐 讜住讘专 专讘谉 讙诪诇讬讗诇 讬砖 讘专讬专讛 讻讚讗诪专讬谞谉 讙讘讬 诇讜拽讞 讬讬谉 诪讘讬谉 讛讻讜转讬诐:





诪讛专砖"讗 - 讞讬讚讜砖讬 讛诇讻讜转

讘讚"讛 诪注砖讛 讘专讘谉 讙诪诇讬讗诇 讻讜' 讜注讜讚 拽砖讛 讚讘住讬驻讗 转谞讬 讗诪专 专讘讬 讬讛讜砖注 转专讜诪转 诪注砖专 讻讜' 诇诪讛 讛讜爪专讱 诇讝讛 讻讜' 注讻"诇 讻爪"诇 讜讛讜讗 住讬驻讗 讚讛讱 诪转谞讬转讬谉 讚驻"讛 讚诪注砖专 砖谞讬 讚诪讬讬转讬 诇讛 讛讻讗 讜拽讜砖讬讬转诐 讗讬谞讛 诪讜讘谞转 诇讬 讚讗注"讙 讚诇讗 讛讜爪专讱 诇讝讛 讘砖讘讬诇 讘谞讬 讘讬转讜 砖诇 专讘讬 讬讛讜砖注 诪"诪 讛讜爪专讱 诇讜诪专 讻谉 诪驻谞讬 讘谞讬 讘讬转讜 砖诇 专"讙 砖诪讗 讬讗讻诇讜 诪诪谞讜 讜爪"注:


讘讗"讚 讜讻谉 诪砖诪注 讘转讜住驻转讗 讚诪住' 诪注砖专 砖谞讬 讻讜' 砖讛讬讜 驻讬专讜转讬讜 讻讜' 注讻"诇 讙诐 讚讘专讬讛诐 讗诇讜 讘讻诇诇谉 诪砖谞讛 砖诇诪讛 讛讬讗 讘驻"讛 讚诪注砖专 砖谞讬 讜拽爪转 讘砖讬谞讜讬 诇砖讜谉 讘讬注讜专 讻讬爪讚 谞讜转谞讬谉 转专讜诪讛 讜转专讜诪转 诪注砖专 诇讘注诇讬讛 诪注砖专 专讗砖讜谉 诇讘注诇讬讜 诪注砖专 注谞讬 诇讘注诇讬讜 诪注砖专 砖谞讬 讜讘讬讻讜专讬诐 诪转讘注专讬谉 讘讻诇 诪拽讜诐 专砖"讗 讻讜' 诪讬 砖讛讬讜 驻讬专讜转讬讜 专讞讜拽讬诐 讻讜' 讜诪注砖讛 讘专"讙 讻讜' 讜讻"讻 讛转讜住' 讘讛讚讬讗 诇拽诪谉 讻讚拽转谞讬 讘诪转谞讬' 讻讜' 讜讻"讛 讘转讜住' 驻"拽 讚讘"诪 讜讻谉 爪专讬讱 诇讛讙讬讛 讻诪讜 砖讛讜讗 讘诪转谞讬' 砖讻转讘谞讜 砖诪转讘注专讬谉 讘讻诇 诪拽讜诐 讚拽转谞讬 讘住讬驻讗 讚诪诇转讗 拽讗讬 注诇 诪注砖专 砖谞讬 讜讘讻讜专讬诐 讚讛讬讬谞讜 爪专讬讱 诇讘注专诐 诪谉 讛注讜诇诐 讻诪"砖 讛转讜住驻讜转 诇拽诪谉 讜讻诪"砖 讛专"砖 讘诪拽讜诪讜 砖诐 讜讚讜"拽:





讞讻诪转 砖诇诪讛

转讜住' 讘讚"讛 讜诇讻转讜讘 注诇讬讛 讻讜' 讗诇讗 注诇 拽专拽注讜转 讗讘诇 讻讜' 砖讬讻讜诇 诇讻诇讜转诐 讻爪"诇. 讜谞"讘 驻讬' 讜讘注讘讜专 讝讛 讗讬谉 讚专讱 诇讛诇讜讜转 诇讜:


讘讗"讚 砖讗讬谉 诇讜 拽专拽注 讜诪讬诇转讗 讻讜' 讜专"转 驻讬' 讻讜' 讻爪"诇. 讜谞"讘 讜讘驻专拽 讛砖讜诇讞 驻讬专砖"讬 讻讝讛 讜讻谉 讛讘讬讗讜 讗讜转诐 讛转讜住':





专砖"砖

讙诪专讗 转"砖 讗"专 讗诇注讝专 诪注砖讛 讘诪讚讜谞讬 讻讜'. 讛讜讗 专"讗 讘谉 砖诪讜注 讛转谞讗 讻讬 讝讛讜 讘专讬讬转讗 讻讚讗讬转讗 讘讘"讘:



砖诐 诪讬 住讘专转 讘讬转 住诇注 诪诪砖 诪讗讬 住诇注 讻讜'. 诇讻讗讜专讛 诇驻讬 诪讗讬 讚诪住拽讬谞谉 诇拽诪谉 讚诇讗 讘注讬谞谉 爪讘讜专讬谉 讬砖 诇谉 诇驻专砖 讘讬转 住诇注 诪诪砖 讜诇讗 讻谉 驻讬' 讛专砖讘"诐 讘讘"讘. 讜讗讜诇讬 讚诇讬砖谞讗 诪讬 住讘专转 诪砖诪注 诇讬讛 讚讛讜讗 诇砖讜谉 转诪讬讛讛 讻诇讜诪专 讗讬讱 住"讚 诇驻专砖 讻谉:



转讚"讛 诪注砖讛. 讗讚专讘讛 讙专注 讟驻讬 砖诪讗 讬讗讻诇讜 讘"讘 讛讻诇 讜讗祝 讛诪注砖专 注爪诪讜. 转讬诪讛 讘诪讗讬 讙专注 讛讗 讟讘讜诇 诇诪注"专 讙诐 讛讜讗 讘诪讬转讛 讻诪讜 诪注"专 砖讟讘讜诇 诇转"诪 (讻讚讗讬转讗 讘讬讘诪讜转 (驻讜) 讜注"砖 讘转讚"讛 讗讬 诪讛转诐) 讜讻诪讜 转专讜诪讛 注爪诪讛. 讜讗讚专讘讛 转专讜诪讛 注爪诪讛 诇专讘 讘住谞讛讚专讬谉 (驻讙 讘) 讗讬谞讛 讗诇讗 讘诇讗讜 诇讝专讬诐. 讜注讜讚 讻砖讬讗讻诇讜 讛讻诇 讗讬谉 讻讗谉 诪注砖专 讚讛讗 讗诪专 砖讗谞讬 注转讬讚 诇诪讜讚 讜诇讗 讬讘讗 诇讬讚讬 讻讱 讻诪讜 讘讘拽讬注转 讛谞讜讚 讘注讬专讜讘讬谉 (住"讚 诇讝) 讜注"砖 讘转讚"讛 诪讬讞诇 讘住讜驻讜. 讜讗"讻 讜讚讗讬 转拽谉 讘讗诐 讬砖讬讬专讜 讻讚讬 讛诪注砖专讜转:



讘讗"讚 讜注"拽 讜讛诇讗 诇注"讻 讻讬讜谉 砖诇讗 讗诪专 砖讬讛讗 诪注砖专. 讻爪"诇:



讘讗"讚 讜注讜讚 讛"诇 诇驻专砖 讻诪讛 诪注砖专 讻讬 讛讛讬讗 讻讜'. 诇讻讗讜专讛 讛转诐 讬讜讚注 砖诇拽讞 诪讗讛 诇讜讙 诇讻谉 讗讜诪专 砖谞讬 诇讜讙讬谉 讻讜'. 讗讘诇 专"讙 诇"讬 讻诪讛 转讘讜讗讛 讛讬讛 砖诐 诇讻谉 讗诪专 注讬砖讜专 讻讜' 讜讘讝讛 驻讬专砖 讛讻诪讜转:



讘讗"讚 诇诪讛 讛讜爪专讱 诇讝讛 讜讛诇讗 诇讗 讛"诇 诇讬专讗 讻讜'. 诪讛 砖讛注诇讛 讛专砖"讗 讘爪"注. 转诪讜讛 讚讛专讬 讻转讘讜 诇注讬诇 砖讛讬讛 讛专讘讛 转讘讜讗讛 讻讜' 讜讗"讻 诇讗 讬讗讻诇讜 诪谉 讛诪注砖专 讻诇讜诐. 讜讗诐 讬讗讻诇讜 拽爪转 诪诪谞讜 讬讛讬' 讛讻诇 讟讘诇 诇诪驻专注 诇驻诪砖"讻 诇注讬诇:



讘讗"讚 讜注"拽 讻讬讜谉 砖诇讗 拽讘注 诪拽讜诐 诇爪驻讜谞讜 讻讜' 诪讛 讛讜注讬诇 讘讛驻专砖转讜 讚讛讗 转谞讬讗 讻讜'. 讘注谞讬讬 诇讗 讛讘讬谞讜转讬 诪讛 讘讬谉 砖讗谞讬 注转讬讚 诇诪讜讚 讚讛讻讗 诇讛讗 讚讛诇讜拽讞 讬讬谉 讻讜' 讚讗讜诪专 砖讗谞讬 注转讬讚 诇讛驻专讬砖 讚诪讛谞讬 讜诪讜注讬诇. 讜讛讛讬讗 讚转讜住驻转讗 讛讜讗 讚讜拽讗 诇注谞讬谉 讞讬诇讜诇 诪注"砖 注讬' 讘讚讘专讬讛诐 讬讜诪讗 (谞讜) 讚"讛 讛诇讜拽讞 讜爪"注:



讘讗"讚 (讘讚' 讻讝) 讜拽专讬讗转 砖诐 讚讛转诐 讻讜' 砖讬讘专专讜 讛讘注诇讬诐 诇诪讬 讬转谞讜诐 讻讜'. 讛讗 讜讚讗讬 讚讘讘讬专讜专 诇讞讜讚 诇讗 住讙讬 讗诇讗 讚爪专讬讱 诇讝讻讜转讜 讻讚注砖讛 专"讙 讜讻讚转谞谉 谞讜转谞讬谉 转专讜诪讛 讜转"诪 诇讘注诇讬诐 讻讜' 讜诇砖讜谉 讛专"砖 砖诐 砖讬讝讻讛 讗讜转谉 诇讘注诇讬诐 讜讻谉 诇砖讜谞诐 讘讘"诪 砖讬拽谞讛 讗讜转诐 诇诇讜讬 讻讜'. 讗诇讗 讚讻讗谉 讛讜住讬驻讜 讚爪专讬讱 讙"讻 诇讘专专 诇讗讬讝讛 讻讛谉 讜诇讗讬讝讛 诇讜讬 讻讜' 讻讬 讻谉 诪砖诪注 诇砖讜谉 拽专讬讗转 砖诐:





讛讙讛讜转 讬注讘"抓

专砖"讬 讚"讛 讛讻讬 谞诪讬 讜讻讜壮 讚讻诇讬诐 砖诇 拽讜谞讛 讘注讬谞谉 砖讛拽讜谞讛 讻爪"诇:





驻谞讬 讬讛讜砖注

转"砖 讗诪讜专 专讘讬 诪注砖讛 讘讗讚诐 讗' 砖讞诇讛 讘讬专讜砖诇讬诐 讻专"讗 讜讗诪专讬 诇讛 讘专讬' 讛讬讛 讻专讘谞谉. 讘驻专拽 诪讬 砖诪转 讗讬转讗 诇讛讚讬讗 讚专"讗 诪讬讬转讬 专讗讬讛 诇讚讘专讬讜 讚诇讗 诪讛谞讬 诪转谞转 砖讻"诪 讘讗诪讬专讛 讘注诇诪' 讗驻讬诇讜 讘诪爪讜讛 诪讞诪转 诪讬转讛 讻"讗 讘拽谞讬谉 讗诪专讜 诇讜 讞讻诪讬诐 诪砖诐 专讗讬讛 讘专讬讗 讛讬讛 注"砖 诪讬讛讜 谞专讗' 讚砖拽诇讗 讜讟专讬' 讚砖诪注转讬谉 讛讬讬谞讜 讚讜拽讗 讗诇讬讘讗 讚专讘谞谉 讚诇专"讗 诇讗 砖讬讬讱 诇讜诪专 谞讬拽谞讬谞讛讜 谞讬讛诇讬讛 讘诪砖讬讻讛 讚讗驻砖专 砖诇讗 讛讬讛 专讜爪讛 诇讛拽谞讜转谉 诇讜 诪注讻砖讬讜 讗诇讗 诇讗讞专 诪讬转讛 讜讗注"讙 砖讛讬讛 讬讻讜诇 诇讛拽谞讜转谉 诇讜 讘诪砖讬讻讛 砖诇讗 讬拽谞讜 诇讜 讗诇讗 诇讗讞专 诪讬转讛 讚诪讛谞讬 讗驻讬诇讜 注讜诪讚转 讘讗讙诐 诇讗讞专 讝诪谉 讻讚讗讬转讗 讘驻专拽 讛讗砖讛 砖谞驻诇讜 讗驻"讛 诇讗 住诪讻' 讚注转讬讛 讚拽住讘专 讚诇诪讗 砖诪讬讟 讜讗讻讬诇 讜讻"砖 讚诇讗 砖讬讬讱 讗诇讬讘讗 讚专"讗 讛讗 讚诪拽砖讬谞谉 讜谞讬讝讻讬谞讛讜 谞讬讛诇讬' 注"讬 讗讞专 讚讛讗 专"讗 拽讗诪专 讘讛讚讬' 讘驻专拽 诪讬 砖诪转 讚讗讬谉 讝讻讬谉 诇讙讚讜诇 讗注"讻 讚讗诇讬讘讗 讚专讘谞谉 拽讗讬 讛讗讬 砖拽诇' 讜讟专讬' 讚砖诪注转讬谉 讜讛讬讬谞讜 讚诪讬讬转讬 诇讛讗 讚讗诪专讬 诇讛 讘专讬讗 讛讬讛 讻专讘谞谉 讻谉 谞"诇 诪讬讛讜 诪讛讗 讚讗诪专讜 诇讜 讗讬谉 诇讜 转拽谞讛 拽砖讬' 诇讬 诇讬拽谞讬谞讛讜 谞讬讛诇讬讛 讘讗讜讚讬讬转' 讻讚讗讬转' 驻' 诪讬 砖诪转 讚祝 拽诪"讟 讘注讜讘讚讗 讚讗讬住讜专 讙讬讜专' 讜讻讛"讙 拽砖讛 讘讛讛讬讗 讚诪讚讜谞讬 讗' 讚诇注讬诇 讜诇讻讗讜专讛 讛讬讛 谞"诇 诇讬讬砖讘 讚诪转讜讱 砖讛讬讛 专讜爪讛 诇讞诇拽 诇讻诪讛 讘谞讬 讗讚诐 讻讚讗讬转讗 诇讛讚讬讗 讘驻专拽 诪讬 砖诪转 讘诪注砖讛 讚诪讚讜谞讬 砖讗诪专 爪驻讜谞讜 诇驻诇讜谞讬 讜注诪讜 诪讗讛 爪讗谉 讻讜' 讚专讜诪讜 诇驻诇讜谞讬 讜注诪讜 诪讗讛 爪讗谉 讜讗"讻 讛讬讛 专讜爪讛 诇讛拽谞讜转 讚讜拽讗 讘讝讛 讛住讚专 讝讛 专讗砖讜谉 讜讝讛 讗讞专讜谉 讘讗讜驻谉 砖讗诐 讬诪爪讗 讗讬讝讛 驻讞转 讜讗讞专讬讜转 诇讗 讬驻住讬讚 讛专讗砖讜谉 讜讗"讻 讗诐 讛讬讛 注"驻 讗讜讚讬讬转讗 讛讬讛 讛讛驻住讚 诇讻讜诇诐 讘砖讜讛 讗诇讗 讚诇驻"讝 诇讗 讛讜讬 诪拽砖讛 谞诪讬 诪讬讚讬 讘住诪讜讱 讜诇拽谞讬谞讛讜 讘诪砖讬讻讛 讗讜 注"讬 讗讞专 讜讬砖 诇讬讬砖讘 讘讚讜讞拽 讗诇讗 讚讬讜转专 谞专讗讛 讚诪讛 砖讗诪专讜 讜讗讬谉 诇讛 转拽谞讛 讛讬讬谞讜 砖诇讗 讛讬讛 专讜爪讬诐 诇讜诪专 讚诇讬拽谞讬谞讛讜 讘讗讜讚讬讬转' 讚诪讬讞讝讬 讻砖拽专讗 讻诪"砖 诪讛专砖"诇 讝"诇 讘讙讬讟讬谉 讚祝 讬"讙 讙讘讬 诪注诪讚 砖诇砖转谉 讘诇' 讛转讜住驻' 讘讚"讛 讙讜驻讗 注"砖 讜讚讜"拽:


转讜住驻讜转 讘讚"讛 讛"讙 讗诇讗 诪讗讬 讻讜' 讗讘诇 讘专讜讘 住驻专讬诐 讻转讜讘 讙讬专住' 讗讞专转 讻讜' 讛"谞 讚诇讬转讗 诇诪拽讘诇 诪转谞讛 讚诇讬拽谞讬谞讛讜 谞讬讛诇讬讛 讘讞诇讬驻讬谉 讻讜' 讜诪讻讗谉 诪讚拽讚拽 讛专"专 砖诪注讬讛 讻讜' 讜驻诇讗 讙讚讜诇 讛讜讗 讘注讬谞讬 专讬讘"谉 讚诪注砖讬诐 讘讻诇 讬讜诐 讻讜' 讜注讜讚 转讚注 砖讘讻诇 讛讙诪' 诪砖诪注 讻讜' 注讻"诇. 讜注讬讬谉 讘诇砖讜谉 讛专讗"砖 讝"诇 砖讛讘讬' 诇讛讚讬讗 讻诪讛 住讜讙讬讜' 讛砖"住 讚诪讜讻讞谉 诇讛讚讬讗 讚诪讛谞讬 拽"住 讗驻讬诇讜 砖诇讗 讘驻谞讬 讛拽讜谞讛 注"砖 讜诇讜诇讬 砖讘注谞讬谉 讻讝讛 砖谞讞诇拽讜 讗讘讜转 讛注讜诇诐 讻诪"砖 讛专讗"砖 讝"诇 讜砖讗专 驻讜住拽讬诐 专讗讬转讬 诇拽讬讬诐 讘注爪诪讬 讘诪拽讜诐 讙讚讜诇讬诐 讗诇 转注诪讜讚 诪"诪 讻讬讜谉 砖讛转讜住驻讜转 讜讛专讗"砖 讝"诇 讻转讘讜 讚讘专讜讘 住驻专讬诐 讻转讜讘 讻谉 讗诪专转讬 讘诇讘讬 转讜专讛 讛讬讗 讜诇诇诪讜讚 讗谞讬 爪专讬讱 讚讛讗 讘诇讗"讛 拽砖讬讗 诇讬 诇诪讛 讛讜爪专讻讜 诇讛拽砖讜转 诪诪注砖讬诐 讘讻诇 讬讜诐 讜诪住讜讙讬讬' 讛砖"住 讜讗诪讗讬 诇讗 驻砖讬讟讗 诇讛讜 诪住讘专讗 讚诪讛谞讬 讗祝 砖诇讗 讘驻谞讬 讛拽讜谞讛 讚诪讛 谞砖转谞讛 拽谞讬谉 讝讛 讚讞诇讬驻讬谉 诪砖讗专 拽谞讬谞讬诐 讚拽讬"诇 讝讻讬谉 诇讗讚诐 砖诇讗 讘驻谞讬讜 讜讝讻讬' 诪讟注诐 砖诇讬讞讜转 讻讚诪拽砖讬谞谉 讛讻讗 讘驻砖讬讟讜转 讜谞拽谞讬谞讛讜 谞讬讛诇讬讛 注"讬 讗讞专 讘诪砖讬讻讛 讗注"讻 讚诪砖诪注 诇讛讜 讚诪住讘专讗 讗讬讻讗 诇诪讬诪专 讚讜讚讗讬 砖谞讬 拽谞讬谉 讝讛 诪砖讗专 拽谞讬谞讬诐 讗讬 诪砖讜诐 讚诇讗 砖讬讬讱 诇讜诪专 讝讻讬谉 诇讗讚诐 砖诇讗 讘驻谞讬讜 讜诪讟注诐 砖诇讬讞讜转 讗诇讗 讛讬讻讗 砖讛诪拽谞讛 诪讜住专 讛诪转谞讛 诇讬讚 讛讝讜讻讛 砖讬讛讗 砖诇讬讞 讘讚讘专 讝讛 讜诪砖讛讙讬注 诇讬讚讜 谞讙诪专 讛讚讘专 讜讝讻讛 讘讜 讘砖讘讬诇 讞讘讬专讜 讜讻谉 讻砖诪拽谞讛 诇讜 讘砖讟专 诪转谞讛 讜诪住专 讛砖讟专 诇讬讚讜 讛"诇 讻讗讬诇讜 诪住专讜 诇讘注诇 讚讘专 注爪诪讜 诪砖讗"讻 讘拽谞讬谉 讞诇讬驻讬谉 诪砖讜诐 讚拽谞讬谉 讞诇讬驻讬谉 讞讬讚讜砖 讛讜讗 诪讚讘专讬 拽讘诇讛 讜讗讬谉 诇讱 讗诇讗 诪讛 砖讗诪讜专 讘注谞讬谉 讜谞转谉 讗讬砖 诇专注讛讜 谞诪爪讗 讚诇驻讬 住讘专讗 讝讜 讬砖 诇讬 诇讬讬砖讘 讛拽讜砖讬' 砖讛拽砖讛 讛专讗"砖 讝"诇 诪住讜讙讬' 讛砖"住 讚讛谞讱 讻讜诇讛讜 诪讬讬专讬 讘讞讜讘 讗讜 讘诪讻讬专讛 讜诪转谞转 拽专拽注 讜砖讬注讘讜讚讬谉 讜讘讛谞讱 讻讜诇讛讜 诪讛谞讬 谞诪讬 讘砖讟专 讗祝 讘诇讗 拽谞讬谉 讜讗驻讬诇讜 讘诪讛 砖诇讗 讛讬讛 讞讬讬讘 讻讚讗砖讻讞谉 讘讞讬讬讘 讗谞讬 诇讱 诪谞讛 讘砖讟专 讜讻诪"砖 讛专讗"砖 讝"诇 讙讜驻讗 讛讜讘讗讜 讚讘专讬讜 讘讘"讬 住讬' 诪' 讚讛讬讬谞讜 诪讟注诐 讗讜讚讬讬转' 讜诪住讬拽 砖诐 讚讗祝 注"讙 讚诪谞讛 诪讟诇讟诇讬诐 讛讜讗 讗驻"讛 诪讚讟专讞 讜讻转讘 讙诪专 讜诪拽谞讛 讚讛讗 讗砖讻讞谉 讻诪讛 讚讘专讬诐 砖谞拽谞讬谉 讗驻讬诇讜 讘讗诪讬专讛 讛讬讻讗 讚讬讚注讬谞谉 讚讙诪专 讜诪拽谞讛 讜讗"讻 诪讛"讟 讙讜驻讗 诪讛谞讬 谞诪讬 讘拽谞讬谉 讘讻讛"讙 讗驻讬诇讜 砖诇讗 讘驻谞讬 讛拽讜谞讛 讜诇讗讜 诪讟注诪讗 讚砖诇讬讞讜转 讗诇讗 诪讟注诐 讛讜讚讗讛 讜讛转讞讬讬讘讜转 讘注讚讬诐 讚讻讬讜谉 讚拽谞讬 诪讬谞讬讛 讗诇讬诪讗 诪讬诇转讗 讟讜讘讗 讚诇讗讜 诪讬诇讬 讚讘讚讬讞讗 谞讬谞讛讜 讗诇讗 讘诇讘 砖诇诐 诪讜讚讛 讗讜 诪转讞讬讬讘 注爪诪讜 讘驻谞讬讛诐 讜讻讬讜谉 砖诪转讞讬讬讘 注爪诪讜 讜讙讜驻讜 诇讻讱 诪诪讬诇讗 谞砖转注讘讚讜 谞讻住讬谉 讻讚讬谉 讚谞讻住讬 讚讘专 讗讬谞砖 讗讬谞讜谉 注专讘讬谉 讘讬' 讜讘讛讻讬 讗转讬 砖驻讬专 讛讛讬讗 讚讻讜转讘讬谉 砖讟专 诇诇讜讛 讗注"驻 砖讗讬谉 诪诇讜讛 注诪讜 讘砖讟专讬 讗拽谞讬讬转讗 砖讛专讬 诪讜讚讛 讜诪转讞讬讬讘 注爪诪讜 讘讻讱 讜诇讗 讙专注 诪注讬讚讬讜 讘讞转讜诪讬谉 讝讻讬谉 诇讗讘讬讬 讗诇讗 讚讗驻讬诇讜 诇诪讗谉 讚诇讬转 诇讬讛 讚讗讘讬讬 诪讜讚讛 讘砖讟专 讗拽谞讬讬转' 讚拽谞讬谉 讗诇讬诐 讟驻讬 讜讛"诇 讛转讞讬讬讘讜转 讜讛讜讚讗讛 讙诪讜专讛 诪注讻砖讬讜 诪砖"讛 诪讛谞讬 砖驻讬专 讚讛讗 讗驻讬诇讜 讘讛讜讚讛 砖诇讗 讘驻谞讬 讛转讜讘注 讚专讱 讛讜讚讗讛 讙诪讜专讛 讻转讘讜 专讜讘 讛驻讜住拽讬诐 讚诪讛谞讬 讗祝 讘诇讗 讗转诐 注讬讚讬 讜讻"砖 讘砖讗诪专 讗转诐 注讬讚讬 讚诇讻"注 诪讛谞讬 讜讻"砖 讛讬讻讗 讚讗讬讻讗 砖讟专 讗讜 拽谞讬谉 讚注讚讬祝 诪讗转诐 注讬讚讬 讜讻谉 讘诪转讞讬讬讘 诇讝讜谉 讘转 讗砖转讜 讗讜 讘谞讜转讬讜 讛讬讻讗 讚讛讜讬 讘注讜诇诐 砖驻讬专 诪讛谞讬 讗祝 砖诇讗 讘驻谞讬讛诐 讘砖拽谞讜 诪讬讚讜 诪讛"讟 讙讜驻讗 讻讬讜谉 砖讛转讞讬讬讘 注爪诪讜 讜讙讜驻讜 讘讞讜讘 讙诪讜专 诪诪讬诇讗 讗讬砖转注讘讚 谞讬讻住讬 讻讚驻专讬砖讬转 讜讻谉 讗驻讬诇讜 讘诪转谞转 拽专拽注讜转 讻讬讜谉 讚住转诐 拽谞讬谉 诇讻转讬讘讛 注讜诪讚 讛讜讬 讻讗讬诇讜 讗讜诪专 讻转讘讜 砖讟专 诪转谞讛 诇驻诇讜谞讬 讜转谞讜 讘讬讚讜 讚砖诇讜讞讬谉 讙诪讜专讬谉 注砖讗谉 诇讻转讜讘 讜诇讬转谉 讜诪砖"讛 诪讛谞讬 砖驻讬专 讗祝 砖诇讗 讘驻谞讬 讛诪拽讘诇 诪砖讗"讻 讘谞讜转谉 诪转谞讛 诪讟诇讟诇讬诐 讬讚讜注讬诐 讚诇讗 诪讛谞讬 讘讛讜 砖讟专讗 讜讗"讻 诇讗 砖讬讬讱 谞诪讬 住转诐 拽谞讬谉 诇讻转讬讘讛 注讜诪讚 讜讗讬讚讬 讜讗讬讚讬 诇讗 诪讛谞讬 讘讛讜 诇讗诇讜诪讬 诪讬诇转讗 诇诪讬诪专 讚讙诪专 讜诪拽谞讬 讘诇讘 砖诇诐 讗诇讗 拽谞讬谉 讞砖讜讘 讘注讬谞谉 诪砖讬讻讛 讗讜 拽谞讬谉 讚讞诇讬驻讬谉 诪诪砖 砖诪拽谞讛 诇讜 讙讜祝 讛讞驻抓 讜诪讙讝讬专转 讛讻转讜讘 讜讞讬讚讜砖 讚拽谞讬谉 讞诇讬驻讬谉 讜诪砖"讛 讗讬讻讗 诇诪讬诪专 砖驻讬专 讚诇讗 诪讛谞讬 讛拽谞讬谉 讘诪转谞转 讛诪讟诇讟诇讬诐 讻讬 讛讗讬 讚讛讻讗 砖诇讗 讘驻谞讬 讛拽讜谞讛 讻讬讜谉 讚诪转讜专转 讝讻讬讬讛 讝讻讬讬' 诪讟注诐 砖诇讬讞讜转 诇讬讻讗 诪讟注诪讗 讚驻专讬砖讬转 讜讟注诪讗 讚讙诪专 讜诪拽谞讬 讘诇讘 砖诇诐 谞诪讬 诇讗 诪讛谞讬 讘讛讜 讻诪"砖 讛专讗"砖 讝"诇 讘转砖讜讘讛 诪砖讜诐 讚诇讗 住诪讻讗 讚注转讗 讚拽讜谞讛 注诇讬讬讛讜 讻讬讜谉 砖讬讻讜诇 诇讛讘专讬讞谉 诪砖"讛 诇讗 诪讛谞讬 讘讛讜 砖讟专 讜诪诪讬诇讗 讚讛"讛 诇拽谞讬谉 砖诇讗 讘驻谞讬讜 讜讛讗"砖 诇讬讬砖讘 讙讬专住转 讛住驻专讬诐 砖诇驻谞讬谞讜 砖讛讬讛 讻转讜讘 讘专讜讘 讛住驻专讬诐 讛"谞 讚诇讬转讗 诇诪拽讘诇 诪转谞讛 讻讱 讛讬讛 谞专讗讛 讘注讬谞讬 诇讜诇讬 砖讗讬谞讬 讻讚讬 诇讛讻谞讬住 专讗砖讬 讘讝讛 诪"诪 讻转讘转讬 讛谞诇注"讚 诇讛转诇诪讚 讘诪拽讜诐 讗讞专 讜注讬讬谉 讘诇砖讜谉 讛专讗"砖 讝"诇 讘专"驻 讛谞讜砖讗 砖讻转讘 讘注爪诪讜 讝讛 讛诇砖讜谉 讚讘诪讟诇讟诇讬诐 讬讚讜注讬诐 诇讗 诪讛谞讬 讗诇讗 诪砖讬讻讛 讜诇讗 砖讟专 讗讘诇 讚专讱 砖讬注讘讜讚 讜讞讜讘 诪讛谞讬 诇砖讜谉 砖讟专 讜诪住讬拽 讙"讻 讘住讜祝 讚讛"讛 诇拽谞讬谉 讜讛讬讬谞讜 诇讙诪专讬 讻讚驻专讬砖讬转 讜诪诪讬诇讗 谞转讬讬砖讘讜 讻诇 拽讜砖讬讜转讬讜 讘砖诪注转讬谉 讜注讬讬谉 诪"砖 讘住诪讜讱 砖诇讗 讛讬讜 专讜爪讬谉 诇讛拽谞讜转 讘讗讜讚讬讬转讗 讜诇驻"讝 讬转讬讬砖讘 讬讜转专 讜讚讜"拽:


(拽讜谞讟专住 讗讞专讜谉) 讙诪专讗 讗诇讗 讚诇讬转讗 诇诪拽讘诇 诪转谞讛 讻转讘讜 讛转讜住' 讚诪讻讗谉 诪讚拽讚拽 讛专"专 砖诪注讬讛 讚讗讬谉 诪讜注讬诇 拽谞讬谉 住讜讚专 讗诇讗 讘驻谞讬 讛拽讜谞讛 讻讜' 讜驻诇讗 讙讚讜诇 讛讜讗 讘注讬谞讬 专讬讘"谉 诪诪注砖讬诐 讘讻诇 讬讜诐 讜讻谉 讛专讗"砖 讝"诇 讛拽砖讛 讻诪讛 拽讜砖讬讜转 诪讻诪讛 住讜讙讬讜转. 讜讻转讘转讬 诇讬讬砖讘 讘讟讜讘 讟注诐 讜诇拽讬讬诐 讛讙讬专住讗 讚讬砖 诇讞诇拽 讘讬谉 砖讗专 拽谞讬谞讬诐 讚诪讛谞讬 讘讛讜 砖讟专 诪砖讗"讻 讘诪讟诇讟诇讬诐 讬讚讜注讬诐 讚诇讗 诪讛谞讬 讘讛讜 砖讟专 诪砖"讛 讗讬讻讗 诇诪讬诪专 砖驻讬专 讚诇讗 诪讛谞讬 拽谞讬谉 砖诇讗 讘驻谞讬讜 讜讻诪"砖 讘讗专讬讻讜转 讘讟讜讘 讟注诐 诇讜诇讬 砖讛拽讚诪讜谞讬' 诇讗 讻转讘讜 讻谉 讜爪"注:


讘讚"讛 诪注砖讛 讘专"讙 讜讝拽谞讬诐 驻讬' 讘拽讜谞讟专住 讻讜' 讜拽砖讛 讚讗"讻 诪讛 讛讬讛 诪讜注讬诇 转讬拽讜谞讜 讗讚专讘讗 讙专注 讟驻讬 砖诪讗 讬讗讻诇讜 讛讻诇 讜讗祝 讛诪注砖专 注爪诪讜 注讻"诇. 讻讘专 驻讬专砖转讬 讘讝讛 讘讞讬讚讜砖讬 讘驻"拽 讚诪爪讬注讗 讚讜讚讗讬 讗讬谉 讻讜讜谞转 讛转讜住' 诇讞砖砖 讛诪注砖专 注爪诪讜 讚讛讗 拽讬"诇 讚诪讜转专 诇讝专讬诐 讗诇讗 砖讗诐 讬讗讻诇讜 讻诇 讛诪注砖专 讗讜 诪拽爪转讜 讬砖 讘讜 讛讗讬 讞砖砖讗 讙讜驻讗 讚讟讘诇 讚讛讜"诇 讟讘诇 讟讘讜诇 诇转专讜诪转 诪注砖专 讜诇诪讗讬 讚诪住拽讜 讛转讜住' 讘砖诐 讛转讜住驻转讗 讚专' 讬讛讜砖注 讛驻专讬砖 讙"讻 转专讜诪转 诪注砖专 讗"讻 讻"砖 讚讗讬讻讗 讞砖砖讗 砖讬讗讻诇讜 讛转专讜诪转 诪注砖专 注爪诪讜 讗诇讗 讚讗讻转讬 拽砖讛 诇砖讜谉 讛转讜住' 砖讻转讘讜 讚讗讚专讘讗 讙专注 讟驻讬 讜诪讛 讙专讬注讜转讗 讗讬讻讗 讛讻讗 讛讗 讟讘诇 讘诪讬转讛 讻诪讜 转专讜诪转 诪注砖专 讜讗"讻 讬讜转专 讬砖 诇讞讜砖 诇讗讻讬诇转 讟讘诇 讚讘讜讚讗讬 讗诐 讬讗讻诇讜 讻诇 讚讛讜 拽讬讬诪讬 讘讗讬住讜专 讟讘诇 诪诪讛 砖谞讞讜砖 砖讬讗讻诇讜 讛讻诇 讜拽讬讬诪讬 讘讗讬住讜专 转专讜诪转 诪注砖专 讜讻谉 讛拽砖讛 诪讛专"讬 讟专讗谞讬 讘讞讬讚讜砖讬讜. 讜讛谞诇注"讚 讚诇诪讗讬 讚住"讚 讚讛转讜住' 砖拽专讜讘 诇讜讚讗讬 砖讬讗讻诇讜 讛讻诇 诇驻讬 砖讛讜讗 讚讘专 诪讜注讟 讗"讻 讗转讬 砖驻讬专 诪讛 砖讻转讘讜 讚讙专注 讟驻讬 讚讛讗 讘驻' 讘转专讗 讚讬讜诪讗 讘诪讬 砖讗讞讝讜 讘讜诇诪讜住 讚诪讗讻讬诇讬谉 讗讜转讜 讗讬住讜专 讛拽诇 讜驻诇讬讙讬 讛转诐 讘谉 转讬诪讗 讜专讘谞谉 讗诐 讗讬谉 讻讗谉 讗诇讗 讟讘诇 讜转专讜诪讛 讜住"诇 诇讞讻诪讬诐 讚讟讘诇 诪讬拽专讬 拽诇 诇讙讘讬 转专讜诪讛 注"砖 讜诪住转诪讗 拽讬"诇 讻讞讻诪讬诐 讜讻谉 驻住拽 讛专诪讘"诐 讝"诇 讘驻讬"讚 诪讛诇' 诪讗讻诇讜' 讗住讜专讜转 讻谉 谞"诇 讜注讬"诇 讚诇讙讘讬 讘讬转讜 砖诇 专"讙 砖诇讗 讛讬讛 讛转讘讜讗讛 砖诇讛诐 讗驻砖专 讚诇讬讻讗 讗讬住讜专讗 讚讗讜专讬讬转讗 讻讚讗讬转讗 讘驻专拽 讛驻讜注诇讬诐 讚祝 驻"讞 讚讚专砖讬谞谉 转讘讜讗转 讝专注讱 讜诇讗 诇拽讜讞 诪砖诪注 讚诪讚讗讜专讬讬转讗 讗讬谉 讛讗讬住讜专 讗诇讗 诇讘注诇 讛转讘讜讗讛 注爪诪讜 讜诇讗 诇诇讜拽讞 讜讻"砖 诪讬 砖讗讜讻诇讬谉 讚专讱 注专讗讬 诪砖诇 讗讞专讬诐 讜讗驻讬诇讜 讘谞讬 讘讬转讜 讜讻讚讗砖讻讞谉 讘驻讜注诇讬诐 讜讻讚讗讬转讗 驻"讘 讜驻专拽 讙' 讚诪注砖专讜转 注"砖 诪砖讗"讻 讘转专讜诪转 诪注砖专 讚讗讬讻讗 讗讬住讜专讗 讚讗讜专讬讬转讗 诇讻诇 讗讚诐 讻谉 谞"诇 谞讻讜谉 讗诇讗 讚诇驻"讝 拽砖讛 诇讬 讗诪讗讬 诇讗 诪讬讬转讬 讛讗讬 讟注诪讗 讘驻专拽 讘转专讗 讚讬讜诪讗 讜爪"注 讜讚讜"拽:


讘讗"讚 讜诪讬讛讜 拽砖讛 讗讬讱 讬爪讗 诪讘讬转讜 讻讜' 注讻"诇. 讜诇注谞"讚 讻讘专 谞讝讛专 专砖"讬 讝"诇 诪讝讛 砖讚拽讚拽 讘诇砖讜谞讜 讛爪讞 讜讻转讘 讜砖讻讞 讜诇讗 谞转谉 专砖讜转 诇转专讜诐 讜诇讗 讻转讘 砖讻讞 讜诇讗 转专诐 讜讛谞专讗讛 诪讝讛 砖讛转讘讜讗讛 讛讬讛 注讚讬讬谉 讘诪讞讜讘专 讻砖讛诇讱 专"讙 讚讗"讗 诇转专讜诐 讗诇讗 砖讛讬讛 诇讜 诇讬转谉 专砖讜转 诇转专讜诐 诇讻砖讬转诇砖 讚讗祝 诇驻诪"砖 讛转讜住' 讘驻"拽 讚谞讝讬专 讚祝 讬"讙 砖谞住转驻拽讜 讗诐 讗讚诐 讬讻讜诇 诇讬转谉 专砖讜转 诇砖诇讬讞 拽讜讚诐 砖讛讙讬注 讝诪谞讜 诇讛驻专讬砖 讞诇讛 诪"诪 谞专讗讛 讚讘讻讛"讙 讗诐 讗诪专 诇讻砖讬转诇砖 讚诪讛谞讬 注讬讬谉 诇拽诪谉 讚祝 住"讘 讗诇讗 砖砖讻转 专"讙 诇讬转谉 专砖讜转 讜讗"讻 转讜 诇讗 拽砖讛 诪讛讛讬讗 讚讞讘专 砖讗讬谞讜 诪讜爪讬讗 诪转讞转 讬讚讜 讜注讬讬谉 讘讞讬讚讜砖讬 讛专讬讟讘"讗 砖转讬专抓 讘注谞讬谉 讗讞专. 讜诪讛 砖讛拽砖讜 注讜讚 诇驻专砖"讬 诇诪讛 讛讬讛 爪专讬讱 诇讬转谉 诇讛诐 讛讗 讘拽专讬讗转 砖诐 住讙讬 讬砖 诇讬 诇讬讬砖讘 讚讜讚讗讬 讟驻讬 注讚讬祝 诇讬转谉 诇讛诐 诪讬讚 讻讬 讛讬讻讬 讚诇讗 诇讬拽讜 讘讘诇 转讗讞专 讻讚讗讬转讗 讘驻"拽 讚专"讛 讜讻诪"砖 砖诐 讛转讜住' 讘讚"讛 讜诪注砖专讜转 讚讘讗诪专 讜诇讗 讗驻专讬砖 拽讗讬 讘讘诇 转讗讞专 讗祝 拽讜讚诐 讛讘讬注讜专 注"砖. 讜诪讛 砖讛拽砖讜 注讜讚 讚讛讬讛 诇讜 诇驻专砖 讻诪讛 诪注砖专 谞诪讬 讗转讬 砖驻讬专 诇诪讗讬 讚驻专讬砖讬转 砖讛讬讛 讘诪讞讜讘专 拽讜讚诐 砖讛诇讱 讜讗"讻 诇讗 讛讬讛 讬讜讚注 讻诪讛 讬驻专讬砖. 讜诪讛 砖讛拽砖讜 注讜讚 讚讘住讬驻讗 转谞讬 讗"专 讬讛讜砖注 转专讜诪转 诪注砖专 诇诪讛 讛讜爪专讱 诇讝讛 讻讜' 讻讘专 讛专讙讬砖 诪讛专砖"讗 讝"诇 讜讻转讘 讚讛讗 讜讚讗讬 讛讬讛 诇讜 诇讬专讗 砖诪讗 讬讗讻诇讜 讘谞讬 讘讬转讜 砖诇 专"讙 讜专讘讬诐 转诪讛讜 注诇 诪讛专砖"讗 讝"诇 讚讛转讜住' 诇砖讬讟转讬讬讛讜 砖讻转讘讜 砖讛讬讛 讛专讘讛 转讘讜讗讛 讘讻专讬 讜诇诪讗讬 讚驻专讬砖讬转 讚讘专讬 诪讛专砖"讗 讝"诇 拽讬讬诪讬谉 讚谞讛讬 砖诇讗 讛讬讛 讞讜砖砖 砖讬讗讻诇讜 讛讻诇 讗驻讬诇讜 转专讜诪转 诪注砖专 注爪诪讜 讚讘诪注砖专 注爪诪讜 诇讗 讛讬讛 讞讜砖砖 砖诪讜转专 诇讝专讬诐 诪"诪 专' 讬讛讜砖注 讜讚讗讬 讛讬讛 讞讜砖砖 砖诪讗 讬讗讻诇讜 讘谞讬 讘讬转讜 砖诇 专"讙 讛诪注砖专 注爪诪讜 拽讜讚诐 砖讛讜驻专砖 诪诪谞讜 转专讜诪转 诪注砖专 讜讗"讻 讛讜"诇 讟讘诇 讛讟讘讜诇 诇转专讜诪转 诪注砖专 讚讛讜讬 讙"讻 讘诪讬转讛. 讜讘诇讗"讛 谞诪讬 诇讗 讬讚注谞讗 诪讗讬 拽砖讬讗 诇讛讜 诇转讜住' 讜讻讬 诇讗 谞讬讞讗 诇讬讛 诇专"讬 诇讛驻专讬砖 诪讬讚 诇拽讬讬诐 诪爪讜转 讛驻专砖转 转专讜诪转 诪注砖专 讜讝专讬讝讬谉 诪拽讚讬诪讬谉 诇诪爪讜转 讜讗祝 砖诇讗 讛讬讛 诪拽讬讬诐 讛讛驻专砖讛 讻转讬拽讜谞讛 诇拽讘讜注 诪拽讜诐 诪"诪 讻砖讬讘讗 诇讘讬转讜 讬讙诪讜专 讛诪爪讜讛 讻转讬拽讜谞讛. 讜诪讛 砖讛拽砖讜 注讜讚 讻讬讜谉 砖诇讗 拽讘注 诪拽讜诐 诇爪驻讜谞讜 讗讜 诇讚专讜诪讜 诪讛 讛讜注讬诇 讻讘专 转讬专抓 讛专讬讟讘"讗 讝"诇 讚专"讙 住讘专 讬砖 讘专讬专讛 讜讻"砖 诇诪讗讬 讚驻专讬砖讬转 砖讛转讘讜讗讛 讛讬讛 注讚讬讬谉 讘诪讞讜讘专 讻砖讛诇讱 讜讗"讻 诪住转诪讗 诇讗 讛讬讛 讬讜讚注 谞诪讬 讘讗讬讝讛 诪拽讜诐 讛转讘讜讗讛 诪讜谞讞转 诇拽讘讜注 诪拽讜诐 讜讻诇 诪讗讬 讚讛讜讬 讗驻砖专 诇转拽讜谞讬 讛讬讛 诪转拽谉 讚讗祝 诇诪"讚 讗讬谉 讘专讬专讛 讛讗 讗住拽讬谞谉 讚诪住驻拽讗 诇讬讛 讜讗"讻 诪讜讟讘 诇转驻讜住 讛住驻拽 讜诇讛谞讬讞 讛讜讚讗讬 讗讬住讜专 讜讘诇讗"讛 谞诪讬 讛讗 诪讬诇转讗 讚诇爪驻讜谞讜 讗讜 诇讚专讜诪讜 驻诇讜讙转讗 讚转谞讗讬 讛讬讗 讜讗"讻 砖驻讬专 诪爪讬谞谉 诇诪讬诪专 讚专"讙 住"诇 讻讗讬讚讱 转谞讗. 讜诪讛 砖讛拽砖讜 注讜讚 讚诇讗 注砖讛 讻诇讜诐 讻讬讜谉 砖诇讗 讗诪专 砖讬讛讗 诪注砖专 讗驻砖专 讚诪讻讬讜谉 砖讗诪专 砖讬讛讗 谞转讜谉 诇讬讛讜砖注 诪讬讚 诇讗 讙专注 诪诪讗讬 讚拽讗诪专 砖讬讛讗 诪注砖专 讻讚讗砖讻讞谉 讻讛"讙 讟讜讘讗 讘驻讜讚讛 诪注砖专 砖谞讬 讜诇讗 驻讬专砖 讜讻谉 讘诪讚讘专 注诇 注住拽讬 讙讬讟讛 讜拽讬讚讜砖讬' 讜诇讗 驻讬专砖 讚谞转讬谞讛 讛讜"诇 讻诪讜 讘讚讬讘讜专 讜讛"谞 讻讬讜谉 砖讗诪专 诪讛 砖讗谞讬 注转讬讚 诇诪讜讚 谞转讜谉 诇讬讛讜砖注 讗驻砖专 讚讛讜"诇 讻诪讜 砖讗诪专 砖讬讛讗 诪注砖专. 谞诪爪讗 讚诇驻诪"砖 谞转讬讬砖讘讜 讻诇 拽讜砖讬讜转 讛转讜住' 注诇 驻讬专砖"讬. 讜注诇 驻讬' 讛转讜住' 讘砖诐 专"转 砖砖注转 讛讘讬注讜专 讛讬讛 讜讗讬讬专讬 砖驻讬专 砖讻讘专 讛驻专讬砖 拽砖讬讗 诇讬 讗"讻 诪讗讬 砖讗谞讬 注转讬讚 诇诪讜讚 讚拽讗诪专 讜爪"注 诪讬讛讜 诪住讜祝 讚讘专讬讛诐 砖讻转讘讜 讻讬 诇讗 讛讬讛 诪转讜拽谉 诪砖诪注 砖讛专讙讬砖讜 讘讝讛 讜注讬讬' 讘诪讛专砖"诇 讜讘诪讛专砖"讗 讜讚讜"拽:

转讜讚"讛 讜诇讻转讜讘.
谞讞诇拽讜 讛专讗砖讜谞讬诐 诇诪讛 讻讜转讘讬谉 驻专讜讝讘讜诇 专拽 讻砖讬砖 拽专拽注 诇诇讜讛. 讚专砖"讬 (讚"讛 讜诇讻转讜讘) 讜讛讚注讛 讛专讗砖讜谞讛 讘转讜住' 谞拽讟讜 讚讛诇讜讜讗讛 讘诇讬 拽专拽注 讛讜讬 诪讬诇转讗 讚诇讗 砖讻讬讞讗, 讜注诇 诪讬诇转讗 讚诇讗 砖讻讬讞讗 诇讗 转讬拽谞讜 驻专讜讝讘讜诇. 讗讘诇 讛专"转 讘讬讗专 讚讘拽专拽注, 讗驻讬' 讘拽专拽注 讻诇 砖讛讜讗, 讛诪诇讜讛 讬讻讜诇 诇讙讘讜转 讗转 讻诇 讞讜讘讜 注"讬 讝讛 讚讙讘讬 讜讛讚专 讜讙讘讬.845 讜爪"讘 讘诪讗讬 拽诪讬驻诇讙讬.
讜谞专讗讛 诇讘讗专 讚讛专讗砖讜谞讬诐 讗讝诇讬 诇砖讬讟转诐 讘讙讚专 讚转拽谞转 驻专讜讝讘讜诇. 讚讛专讬 讗讬转讗 讘讙讬讟讬谉 (诇讜.) 讜讝"诇 讜诪讬 讗讬讻讗 诪讬讚讬 讚诪讚讗讜专讬讬转讗 诪砖诪讟讗 砖讘讬注讬转 讜讛转拽讬谉 讛诇诇 讚诇讗 诪砖诪讟讗, 讗诪专 讗讘讬讬 讘砖讘讬注讬转 讘讝诪谉 讛讝讛 讜专讘讬 讛讬讗 讜讻讜' 转拽讬谞讜 专讘谞谉 讚转砖诪讟 讝讻专 诇砖讘讬注讬转, 专讗讛 讛诇诇 砖谞诪谞注讜 讛注诐 诪诇讛诇讜讜转 讝讛 讗转 讝讛 注诪讚 讜讛转拽讬谉 驻专讜住讘讜诇, 讜诪讬 讗讬讻讗 诪讬讚讬 讚诪讚讗讜专讬讬转讗 诇讗 诪砖诪讟讗 砖讘讬注讬转 讜转拽讬谞讜 专讘谞谉 讚转砖诪讟, 讗诪专 讗讘讬讬 砖讘 讜讗诇 转注砖讛 讛讜讗, 专讘讗 讗诪专 讛驻拽专 讘"讚 讛讬讛 讛驻拽专 注讻"诇. 诪讘讜讗专 讘讙诪' 讚诇驻讬 讗讘讬讬 讻诇 转拽谞转 驻专讜讝讘讜诇 讘谞讜讬 注诇 讝讛 讚砖诪讬讟转 讻住驻讬诐 讘讝讛"讝 讛讜讬 诪讚专讘谞谉 讜诇讻谉 讛诇诇 讛讬讛 讬讻讜诇 诇转拽谉 谞讙讚 砖诪讬讟转 讻住驻讬诐 诪讚专讘谞谉. 讗讘诇 谞讞诇拽讜 讛专讗砖讜谞讬诐 讘讘讬讗讜专 讚讘专讬 专讘讗. 专砖"讬 (讙讬讟讬谉 诇讜: 讚"讛 专讘讗 讗诪专) 驻讬专砖 讜讝"诇 诇注讜诇诐 讘讬谉 诇专讘谞谉 讚驻诇讬讙讬 讗讚专讘讬 讜讗诪专讬 砖讘讬注讬转 诇讛砖诪讟转 诪诇讜讛 讘讝诪谉 讛讝讛 讚讗讜专讬讬转讗 讜转拽讬谉 讛诇诇 讚诇讗 转砖诪讟 讘讬谉 诇专讘讬 讚讗诪专 诇讗讜 讚讗讜专讬讬转讗 讜讗诪讜专 专讘谞谉 讚转砖诪讟 诇讗 转讬拽砖讬 讚讘专 讚讘讚讘专 砖讘诪诪讜谉 讗讬谉 讻讗谉 注拽讬专转 讚讘专 诪谉 讛转讜专讛 讘诪拽讜诐 住讬讬讙 讜讙讚专 讚讛驻拽专 讘"讚 讘诪诪讜谉 讛讬讛 讛驻拽专 注讻"诇. 讻诇讜诪专, 讚专砖"讬 讛讘讬谉 讚专讘讗 讞讝专 诇讘讗专 讗转 讛拽讜砖讬讗 讛专讗砖讜谞讛 砖诇 讛讙诪' 讚讛讗讬讱 驻专讜讝讘讜诇 诪讛谞讬 讗诐 砖诪讬讟转 讻住驻讬诐 讞诇 诪讚讗讜专讬讬转讗. 讜讬讜爪讗 诪讝讛 讚诇驻讬 讗讘讬讬 驻专讜讝讘讜诇 讞诇 专拽 讛讬讻讗 讚砖诪讬讟转 讻住驻讬诐 讞诇讛 专拽 诪讚专讘谞谉 讘诇讘讚. 讜诪讗讬讚讱 专讘讗 住讘讜专 讚诪讚讬谉 讛驻拽专 讘"讚 讛驻拽专, 讗驻讬' 讗诐 诪讚讗讜专讬讬转讗 讛讞讜讘讜转 谞砖诪讟讬谉 注讚讬讬谉 驻专讜讝讘讜诇 诪讛谞讬. 讗讘诇 讛转讜住' (砖诐 诇讜. 讚"讛 诪讬 讗讬讻讗 诪讬讚讬) 讛讘讬谞讜 讚讚讘专讬 专讘讗 讗诪讜专讬诐 专拽 诇驻讬 专讘讬 讚砖诪讬讟转 讻住驻讬诐 讘讝讛"讝 讛讜讬 讚专讘谞谉. 讗讘诇 讗诐 砖诪讬讟转 讻住驻讬诐 讛讜讬 讚讗讜专讬讬转讗 讗讝讬 讛诇诇 诇讗 讛讬讛 诪转拽谉 驻专讜讝讘讜诇.
讜讻诪讜"讻 谞讞诇拽讜 讛专诪讘"诐 讜讛专讗讘"讚. 讚讛专诪讘"诐 (驻专拽 讟 诪讛诇讻讜转 砖诪讬讟讛 讜讬讜讘诇 讛诇讟"讝) 住讜讘专 讚驻专讜讝讘讜诇 诪讜注讬诇 讚讜拽讗 讘讝讛"讝 讘诇讘讚 诪砖讜诐 讚砖诪讬讟转 讻住驻讬诐 讛讜讬 诪讚专讘谞谉, 讜讝"诇 讻砖专讗讛 讛诇诇 讛讝拽谉 砖谞诪谞注讜 诪诇讛诇讜讜转 讝讛 讗转 讝讛 讜注讜讘专讬谉 注诇 讛讻转讜讘 讘转讜专讛 讛砖诪专 诇讱 驻谉 讬讛讬讛 讚讘专 讜讙讜' 讛转拽讬谉 驻专讜讝讘讜诇 讻讚讬 砖诇讗 讬砖诪讟 讛讞讜讘 注讚 砖讬诇讜讜 讝讛 讗转 讝讛, 讜讗讬谉 讛驻专讜讝讘讜诇 诪讜注讬诇 讗诇讗 讘砖诪讟转 讻住驻讬诐 讘讝诪谉 讛讝讛 砖讛讬讗 诪讚讘专讬 住讜驻专讬诐, 讗讘诇 砖诪讟讛 砖诇 转讜专讛 讗讬谉 讛驻专讜讝讘讜诇 诪讜注讬诇 讘讛 注讻"诇. 讜讝讛 讻诪讜 砖讬讟转 讛转讜住'. 讗讘诇 讛专讗讘"讚 讞讜诇拽 注诇 讛专诪讘"诐, 讜讝"诇 讗"讗 讝讛 讗讬谞讜 诪讞讜讜专 讚讗讘讬讬 讛讜讗 讚讗诪专 讛讻讬 讗讘诇 专讘讗 驻诇讬讙 讜讗诪专 讛驻拽专 讘讬转 讚讬谉 讛驻拽专 讜讛诇讻讱 谞讜讛讙 讘讻诇 讝诪谉 注讻"诇, 讜讝讛 讻诪讜 砖讬讟转 专砖"讬 讘专讘讗 讚驻专讜讝讘讜诇 诪讜注讬诇 讗驻讬' 讗诐 砖讘讬注讬转 诪砖诪讟转 诪讚讗讜专讬讬转讗.
讜谞专讗讛 诇讘讗专 讚讛诪讞诇讜拽转 讛讝讗转 讛讗诐 驻专讜讝讘讜诇 诪讛谞讬 讛讬讻讗 讚砖讘讬注讬转 诪砖诪讟转 诪讚讗讜专讬讬转讗 转诇讜讬讛 讘讛讙讚专转 讬住讜讚 讛讚讬谉 讚驻专讜讝讘讜诇 讜讛讚讬谉 讚诪讜住专 砖讟专讜转讬讜 诇讘"讚. 讚讛专讬 讗讬转讗 讘诪砖谞讛 (砖讘讬注讬转 驻专拽 讬 诪砖谞讛 讘) 讜讝"诇 讛诪诇讜讛 注诇 讛诪砖讻讜谉 讜讛诪讜住专 砖讟专讜转讬讜 诇讘讬转 讚讬谉 讗讬谞谉 诪砖诪讟讬谉 注讻"诇. 讜专砖"讬 驻讬专砖 讘讻诪讛 诪拽讜诪讜转 (讙讬讟讬谉 诇讜. 讚"讛 讜诪住专谞讬 诇讻诐, 诪讻讜转 讙: 讚"讛 诪讜住专 砖讟专讜转讬讜) 讚诪讜住专 砖讟专讜转讬讜 诇讘"讚 讛讜讬 转拽谞转 驻专讜讝讘讜诇. 讜讬讜爪讗 讚诇驻讬 讗讘讬讬 讝讛 诪讜注讬诇 专拽 讘砖诪讬讟讛 讘讝讛"讝 诪讚专讘谞谉, 讜诇驻讬 专讘讗 诪讛谞讬 诇讙讘讬讬转 讛讞讜讘 讗驻讬' 讗诐 砖讘讬注讬转 诪砖诪讟转 诪讚讗讜专讬讬转讗. 讗讘诇 讛转讜住' (讙讬讟讬谉 诇讜. 讚"讛 诪讬 讗讬讻讗, 诪讻讜转 讙: 讚"讛 讛诪讜住专) 谞讞诇拽讜 注诇 专砖"讬 讜驻讬专砖讜 讚诪讜住专 砖讟专讜转讬讜 诇讘"讚 讛讜讬 讚讬谉 讚讗讜专讬讬转讗 讻诪讜 诪诇讜讛 注诇 讛诪砖讻讜谉 诇注讜诪转 驻专讜讝讘讜诇 讚讛讜讬 转拽谞讛 诪讚专讘谞谉. 讜讛住讘专讗 讛讜讗 讚讘诪诇讜讛 注诇 讛诪砖讻讜谉 讜讘诪讜住专 砖讟专讜转讬讜 诇讘"讚 讛讞讜讘 讻讙讘讜讬 讚诪讬 讜诇讗 讞诇 讛讚讬谉 讚诇讗 讬讙讜砖 讚讛专讬 讗讬谉 爪专讬讱 诇谞讙讜砖 讜讗"讻 砖讘讬注讬转 讗讬谞讛 诪砖诪讟转.846
讜讬讜爪讗 讚诇驻讬 专砖"讬 讗讬谉 拽砖专 讘讬谉 讛住讘专讗 讚讻讙讘讜讬 讚诪讬 诇讘讬谉 讛讚讬谉 讚驻专讜讝讘讜诇 讜诪讜住专 砖讟专讜转讬讜 诇讘"讚, 讗诇讗 讚专讘讗 谞拽讟 讚驻专讜讝讘讜诇 讜诪讜住专 砖讟专讜转讬讜 诇讘"讚 讞诇讬谉 诪讚讬谉 讛驻拽专 讘"讚 讛驻拽专 讘诇讬 拽砖专 诇讚讬谞讬 讛砖诪讟转 讞讜讘 讚砖讘讬注讬转. 讗讘诇 诇驻讬 讛转讜住' 讬砖 讚讬谉 讚讗讜专讬讬转讗 讚诪讜住专 砖讟专讜转讬讜 诇讘"讚 讗讬谞讜 诪砖诪讟 诪驻谞讬 讚诪讚讗讜专讬讬转讗 讛专讬讛讜 讻讙讘讜讬. 讜讗"讻 讬"诇 讚讗注"驻 讚诇驻讬 讛转讜住' 驻专讜讝讘讜诇 诪讛谞讬 专拽 讻砖砖讘讬注讬转 诪砖诪讟转 诪讚专讘谞谉, 诪"诪 讬住讜讚 讛讚讬谉 讚驻专讜讝讘讜诇 讛讜讗 讚讛讜讬 讻诪住讬专转 砖讟专讜转讬讜 诇讘"讚 诪讚专讘谞谉, 讚讛讬讬谞讜 讚讛驻专讜讝讘讜诇 讛讜驻讱 讗转 讛讞讜讘 诇讛讬讜转 讻讙讘讜讬 诪驻谞讬 转拽谞转 讞讻诪讬诐.
讜诇驻讬"讝 讗驻砖专 诇讞讝讜专 诇住讜讙讬讗 讚讬讚谉 讜诇讛住讘讬专 讗转 诪讞诇讜拽转 讛专讗砖讜谞讬诐 诇诪讛 讘注讬谞谉 拽专拽注 诇注砖讜转 驻专讜讝讘讜诇 讜讙诐 讛住讘专讗 诇讻讱 讚拽专拽注 讻诇 砖讛讜讗 诪讛谞讬. 讚讛专讬 诇驻讬 专砖"讬 讛讗 讚驻专讜讝讘讜诇 诪讜注讬诇 讗驻讬' 讗诐 讛讜讗 诪讛谞讬 诪讚讗讜专讬讬转讗, 讛讜讬 诪讚讬谉 讛驻拽专 讘"讚 讛驻拽专. 讜讗"讻 诪住转讘专 讚讻诇 讛讟注诐 讚讘注讬谞谉 拽专拽注 讛讜讗 诪砖讜诐 讚讗诇"讻 讛讜讬 诪讬诇转讗 讚诇讗 砖讻讬讞讗. 讗讘诇 诇驻讬 讛转讜住', 驻专讜讝讘讜诇 诪讛谞讬 诪驻谞讬 讚转讬拽谞讜 讞讻诪讬诐 讚驻专讜讝讘讜诇 讛讜讬 诪注讬谉 诪住讬专转 砖讟专讜转讬讜 诇讘"讚, 讜诪讚专讘谞谉 讛讞讜讘 讛讜驻讱 诇讛讬讜转 讻讙讘讜讬 讚诪讬 讻讚讬谉 讛诪讜住专 砖讟专讜转讬讜 诇讘"讚 诪讚讗讜专讬讬转讗. 讜诇驻讬"讝 专"转 讘讬讗专 讚讘注讬谞谉 拽专拽注 讻讚讬 砖讛讞讜讘 讬讛讗 讻讙讘讜讬, 讚讛讬讬谞讜 讚讛诪诇讜讛 讬讻讜诇 诇讙讘讜转 讗转 讻诇 讞讜讘讜 讗驻讬' 讘拽专拽注 讻诇 砖讛讜讗 注讬"讝 砖讛讜讗 讙讜讘讛 讜讞讜讝专 讜讙讜讘讛.847
转讜讚"讛 讛"讙 讗诇讗 诪讗讬. 讘讗"讚. 讜诪讻讗谉 诪讚拽讚拽 讛"专 砖诪注讬' 讚讗讬谉 诪讜注讬诇 拽谞讬谉 住讜讚专 讗诇讗 讘驻谞讬 讛拽讜谞讛 讜讻讜' 讜驻诇讗 讙讚讜诇 讛讬讗 讘注讬谞讬 专讬讘"谉 砖讛专讬 诪注砖讬诐 讘讻诇 讬讜诐 砖拽讜谞讬谉 讘住讜讚专 砖诇讗 讘驻谞讬 讛拽讜谞讛 讛诪拽讘诇 诪转谞讛.
诇驻讜诐 专讬讛讟讗, 专讘讬谞讜 砖诪注讬讛 讛讘讬谉 讚讬砖 讚讬谉 讚讘拽谞讬谉 住讜讚专 讛拽讜谞讛 爪专讬讱 诇转转 讗转 讛住讜讚专 砖诇讜 讗诇 讛诪拽谞讛.848 讗讘诇 诇讻讗讜专讛 诪砖诪注 诪讛诪砖讱 诇砖讜谉 讛转讜住' 讚讙诐 专讘讬谞讜 砖诪注讬讛 诪讜讚讛 讚住讜讚专 砖诇 讛注讚讬诐 诪讛谞讬 讻诇 注讜讚 讚谞转讬谞转 讛住讜讚专 谞注砖讛 讘驻谞讬 讛拽讜谞讛. 讚讛专讬 讛转讜住' 讛拽砖讜 注诇 专讘讬谞讜 砖诪注讬讛, 讜讝"诇 诪砖诪注 讘讻诇 诪拽讜诐 砖讛注讚讬诐 专讙讬诇讬谉 诇拽谞讜转 诪谉 讛诪拽谞讛 诇爪讜专讱 讛拽讜谞讛 讜讗诐 讗讬谉 诪讜注讬诇 拽谞讬谉 讛注讚讬诐 讗诇讗 讘驻谞讬讜 诇诪讛 注砖讗讜讛讜 注讬拽专 讜讛谞讬讞讜 拽谞讬谉 讛拽讜谞讛 讚诪讜注讬诇 诇注讜诇诐 注讻"诇. 讜谞专讗讛 诪讚讘专讬讛诐 讚讗驻讬' 专讘讬谞讜 砖诪注讬讛 诇讗 诪爪专讬讱 住讜讚专 讚讛拽讜谞讛 讻诇 注讜讚 讚讛拽讜谞讛 注讜诪讚 砖诐.
讜诇讻讗讜专讛 砖讬讟转 专讘讬谞讜 砖诪注讬讛 爪"讘. 讚讛专讬 讛住讘专讗 谞讜转谞转 讚讛注讚讬诐 讬讻讜诇讬诐 诇转转 讗转 讛住讜讚专 砖诇讛诐 诇诪拽谞讛 讜讛拽谞讬谉 讞诇 注"讬 讚讬谉 讚注讘讚 讻谞注谞讬.849 讜讛专讬讘"谉 住讘讜专 讚讗诐 讚讬谉 注讘讚 讻谞注谞讬 诪讛谞讬 诇拽谞讬谉 住讜讚专 讗讝讬 驻砖讬讟讗 讚讝讛 讞诇 讗驻讬' 砖诇讗 讘驻谞讬 讛拽讜谞讛, 讚讛专讬 讬砖 讚讬谉 讚讝讻讬谉 诇讗讚诐 砖诇讗 讘驻谞讬讜. 讗讘诇 砖讬讟转 专讘讬谞讜 砖诪注讬讛 拽砖讛 诇讛讘讬谉, 讚讛专讬 讗诐 讛讜讗 诪讜讚讛 讚住讜讚专 砖诇 讛注讚讬诐 诪讛谞讬 诪讚讬谉 注讘讚 讻谞注谞讬, 诇诪讛 讛拽谞讬谉 爪专讬讱 诇讞讜诇 讘驻谞讬 讛拽讜谞讛. 讻诇讜诪专, 诇诪讛 讛讚讬谉 讚讝讻讬谉 诇讗讚诐 砖诇讗 讘驻谞讬讜 讗讬谞讜 诪讛谞讬 讻讗谉. 讜讛拽讜砖讬讗 讛讝讗转 拽讬讬诪转 讘讬谉 诇砖讬讟讜转 讚住讘讜专讜转 讚拽谞讬谉 住讜讚专 讞诇 诪讚讬谉 拽谞讬谉 讻住祝 讜讘讬谉 诇砖讬讟转 讛讙专"讞 讝爪"诇 讚拽谞讬谉 住讜讚专 讛讜讬 讛拽谞讗讛 诪讙诪讬专转 讚注转. 讚讛专讬 诪诪"谞, 讛讬讛 专讗讜讬 诇讜诪专 讚讝讻讬谉 诇讗讚诐 砖诇讗 讘驻谞讬讜 诪讛谞讬 讘拽谞讬谉 住讜讚专.850
讜讗讜诇讬 爪"诇 讚讻讱 讛讬讗 爪讜专转 讛拽谞讬谉 砖诇 住讜讚专 讚爪专讬讱 诇讛注砖讜转 讘驻谞讬 讛拽讜谞讛. 讜诇讻谉 讗注"驻 讚讚讬谉 讝讻讬谉 诇讗讚诐 砖诇讗 讘驻谞讬讜 专讗讜讬 诇讞讜诇 讘拽谞讬谉 住讜讚专, 诇诪注砖讛 讗讬 讗驻砖专 诇注砖讜转 讛拽谞讬谉 砖诇讗 讘驻谞讬 讛拽讜谞讛 诪驻谞讬 讚谞讜讻讞讜转 讛拽讜谞讛 讛讜讬 讞诇拽 砖诇 注爪诐 爪讜专转 讛拽谞讬谉. 讜诪爪讬谞讜 讚讘专 讚讜诪讛 讗爪诇 拽谞讬谉 诪住讬专讛 诇驻讬 专"转 (讘"讘 注讜. 转讜讚"讛 住驻讬谞讛 谞拽谞讬转) 讜讝"诇 讜专"转 驻讬专砖 讚诪住讬专讛 注讚讬驻讗 诪诪砖讬讻讛 诪砖讜诐 讚诪住讬专讛 诪讬讚 诇讬讚 讜讘驻谞讬讜 注讻"诇. 讜诪砖诪注 诪讚讘专讬讜 讚讬砖 讘' 转谞讗讬诐 砖讜谞讬诐 讘拽谞讬谉 诪住讬专讛: 讗) 诪讬讚 诇讬讚, 讘) 讘驻谞讬 讛诪拽谞讛. 讜讻谉 讗讬转讗 讘讛诪砖讱 讛转讜住', 讚讛专"讬 讚讞讜诇拽 注诇 专"转 讙诐 讛拽砖讛 注诇 讛转谞讗讬 讚讘驻谞讬 讛诪拽谞讛 诇讘讚 讜讝"诇 讜讛讗 讚诪爪专讬讱 谞诪讬 讘驻谞讬讜 诇讗 讬讚注 专"讬 诪谞讗 诇讬讛 注讻"诇. 讜谞专讗讛 讚专"转 谞拽讟 讚讘拽谞讬谉 诪住讬专讛 讝讻讬讬讛 讜砖诇讬讞讜转 讗讬谞讜 诪讛谞讬 讜爪专讬讱 诇讛讬讜转 讘驻谞讬 讛诪拽谞讛 讘讚讜拽讗, 讚讛专讬 讝讛讜 讛爪讜专讛 讚拽谞讬谉 诪住讬专讛 讚讛诪拽谞讛 讘注爪诪讜 诪讜住专 讗转 讛讞驻爪讗 诇拽讜谞讛.
845 讜讘讗讜驻谉 讚讜诪讛 注讬讬谉 讘转讜住' 讘讙讬讟讬谉 (诇讝. 讚"讛 讗诇讗) 讚讛讜住讬驻讜 讚讗讬谉 讗讜谞讗讛 诇拽专拽注讜转 讜诇讻谉 讛拽专拽注 讘讗诪转 砖讜讛 讻诇 讛讞讜讘.
846 讜讛砖讜讜讛 诇诇砖讜谉 讛专讬讟讘"讗 (诪讻讜转 讙: 讚"讛 讜讘诪讜住专) 讘讛住讘专 诇砖讬讟转 讛转讜住' 讜讝"诇 讗诇讗 讜讚讗讬 讻诇 砖诪讜住专 砖讟专讜转讬讜 诪诪砖 诇讘"讚 诪讚讗讜专讬讬转讗 讗讬谞讜 诪砖诪讟 讚讛讗 谞讙讜砖 讜注讜诪讚 讛讜讗 注讻"诇. 讜讘谞讜讙注 诇诪诇讜讛 注诇 讛诪砖讻讜谉 注讬讬谉 讘砖讬注讜专讬诐 诇注讬诇 (讞: 讘注谞讬谉 讘注"讞 拽讜谞讛 诪砖讻讜谉, 讗讜转 讚).
847 讜讛砖讜讜讛 诇驻讬专讜砖 讛专"砖 注诇 讛诪砖谞讛 (驻专拽 讬 诪砖谞讛 讜) 讚讗讬谉 讻讜转讘讬谉 驻专讜讝讘讜诇 讗诇讗 注诇 讛拽专拽注, 讜讝"诇 讗讗"讻 讬砖 诇讜 拽专拽注 诇诇讜讛 讚讗讝 讞砖讜讘 讛讞讜讘 讻讙讘讜讬 讘讬讚 讘"讚 讜诇讗 拽专讬谞讗 诇讬讛 诇讗 讬讙讜砖 讜讻诪诇讜讛 砖讬砖 注诇讬讛 诪砖讻讜谉 讜讻讜' 讻讱 讛讜讗 讚讬谉 讚拽专拽注 讞砖讬讘讗 讻讙讘讜讬 讟驻讬 注讻"诇. 讛专讬 讛专"砖 讛讘讬谉 讚拽专拽注 注讜砖讛 讗转 讛讞讜讘 讻讗讬诇讜 讛讜讗 讙讘讜讬 讻诪讜 讘诪诇讜讛 注诇 讛诪砖讻讜谉, 讻讚讘专讬 专讘讬谞讜 讝爪"诇.
848 讻讱 讛讘讬谉 讛住驻专 讛诪拽谞讛 (讻讜: 讚"讛 讘转讜讚"讛 讛"讙), 讜讘讬讗专 讚砖讗谞讬 拽谞讬谉 讞诇讬驻讬谉 诪砖讗专 拽谞讬讬谞讬诐 诪讻讬讜谉 讚讬砖 讙讝讛"讻 讚"讜谞转谉 诇专注讛讜" 讚讘注讬谞谉 住讜讚专 砖诇讜 诪诪砖.
849 讜注讬讬谉 诇注讬诇 讘砖讬注讜专讬诐 (讙. 转讜讚"讛 讜讗砖讛, 讗讜转 讗') 讚专讘讬谞讜 讝爪"诇 讛讘讬讗 诪讞诇讜拽转 讘讬谉 讛谞讜砖讗讬 讻诇讬诐 讘砖讜"注 讛讗诐 住讜讚专 讚讛注讚讬诐 诪讛谞讬 诪讚讬谉 注讘讚 讻谞注谞讬 (砖讬讟转 讛拽爪讜讛"讞) 讗讜 诪讚讬谉 讝讻讬讬讛 (砖讬讟转 讛住诪"注). 讜讻讗谉, 诇讻讗讜专讛 专讘讬谞讜 讝爪"诇 讛谞讬讞 讻讚注转 讛拽爪讜讛"讞.
850 注讬讬谉 诇注讬诇 讘砖讬注讜专讬诐 (讙. 讘注谞讬谉 讞诇讬驻讬谉 讘拽讬讚讜砖讬谉 讗讜转 讛') 讚专讘讬谞讜 讝爪"诇 讘讬讗专 讗转 砖讬讟转 专讘讬谞讜 砖诪注讬讛 诇驻讬 讬住讜讚 讚讛讙专"讞 讝爪"诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

